text:
Lebelela, Theetša O Phela Puku 3
रुपरेखा: Joshua, Deborah, Gideon, Samson. 24 sections. It has a picture book to go along with the recording.
भाषा परिवार: 420
भाषा: Northern Sotho
विषय: Victory; Multiple themes
दर्शक: General
तरीका: Monolog
ढंग: Bible Stories & Teac
दर्शकों का स्तर: General
लक्ष्य: Teaching
बाइबिल का प्रमाण: Extensive
स्थिति: Publishable
भाषा का पाठ
Matseno
Madumo (Dumelang bagwera). Mo kaseteng ye le tlakwa gore na Modimo o thušitše batho ba Israele go fenya manaba abona bjang. Nna le wena re ka ithuta go bona. Ge leekwa wo (sikinale) Bulang letlakola lele latelago mo puking ye tsotho.
Seswantšho 1: Joshua o lwa le ba Amaleke
Exodus 17:8-13; Matheu 18:19
Batho ba Israele ba be ba sena naga ya bona. Baralala le leganata. Moshe ebe ele moeta pele wa bona. A kgetha Joshua gore ebe molaodi (kapoteine) wa Madira. Ba Amaleke ba hlasela Israele. Moshe are go Joshua "kgetha ba bangwe ba banna ba rena o yo lwa le Ba Amaleke. Ka moswana ke tla ema ntleng ya thaba, ke swere molamo (patla) la Modimo matsogeng aka."
Ge Moshe a emišitše lepara (kathapelo). Joshua le ba Israele ba be ba fenya ba Amaleke, fela motsogo a Moshe aile alapa a sesa gona ga a emiša. Ba Amaleke ba thoma go fenya ntwa. Banna baba bedi ba emiša matsoga a Moshe go fihla le sobela. Modimo a thuša Joshua go fenya Ba Amaleke. Banna ba ba bedi ba emiša matsogo a Moshe mola a emisitše lepara lamodimo. (kota)
Batho ba Modimo ba matla fatswa ke Modimo go fenya Le-naba la bona. Ge ba rapela mmogo: Ka gobane Jesu, morwa wa Modimo, o tsepiša bahlanka ba gagwe "Ge baba bedi ba dumela tshohle tše le di kgopelago le hla di direla ke tate wa Magodimong. Ka go bane mo bababedi goba ba ba raro ba ko panago ka-leina laka, ke na lebona gona moo."
Seswantšho 2: Dihlodi le dienywa tša kanana
Numeri 13:1 - 14:38
Modimo o tshephišitše naga ya kanana go Israele. Nako ya fihla, ya gore Modimo a laele Moshe gore a romele banna go yohlola naga ya kanana. Moshe aromela baetapele ba lesome pedi, gobalwa le Joshua le Kalebe. Ba boela morago ka morago ga matšatši a masome nne ba fa Moshe pego ye "Re ile nageng ye ore romilego go yona, kenaga ya maswi le denose (ehumi ke ebile e nonne) dienywa tša yona ke tše. Fela batho ba badulago fao ke ba matla, le Metse y an gona.
Kalebe a homotša dihlodi tša gabo are "Re swanetse go ya re tsee nagayeo ebe ya rena, ka gobane re ka kgona." Fela banna bao ba re "Re ka se hlasela batho bale, bana le maatla a go feta arena." Ba romela pego ye mpe ka naga yeo. Bošego bjoo batho balla ba ngungunela baetapele ba Modimo. Moshe le Arone, le gahlanong le Modimo.
Modimo abefelwa ka ge ba sa motshepha, aba eta a pele gona moo leganateng mengwaga ge masome nne. Ba Israele bao ba a tshepha (bego busae) Modimo, ba hwa gona moo leganateng.
Seswantšho 3: Batho ba Israele batselanoka
Joshua 1:1-2, 3:1-17
Ka morago go lehu la Moshe, Modimo a kgetha Joshua gore ebe moetapele. Modimo are go Joshua "Moshe mohlanka wa ka ohwile, Bjale, wena, le batho ba ka moka, ltukišetšeng go sela noka ya Jorodane, leye nageng ye ke lego kgauswi legobe fa yona ba Israele. Ema senna otiye maatla, gobane o ile go eta batho ba pele go tšea naga ye ke e tshe pišitšego botatago lena." Modimo a laela Joshua gore o tla ba leyena, legore a latele lentsu lagagwe. Modimo a botse Joshua gore adire eng. Ba prista ba Israele ba be ana le lepokiši le bohlokwa la go bitšha Areka.
Lebe lena le molao wa Modimo maswikeng a mphaphathi. Modimo a balaela gore ba rwale Areka, ba ye leyona nokeng ya Jorodane. Noka ebe e fufula, fela ge maoto aba prista a tsena meetseng noka ye emiša go ela, ye oma.
Baprista ba ema gare ga noka mola batho ba selela negeng ya kanana ba sepela felo mogo omilego. Modimo o rata go ruta nna le wena gore, ge are kgopela go dira se sengwe le se sengwe, re mo tshephe re latele seo are kgopelago, o tla re thuša go dira seo a sa ratago.
Seswantšho 4: Mabota a Jericho aawa
Joshua 5:13 - 7:1
Ba Israele ba kamapa nageng ya kanana kgauswi le moo go bitswago Jericho. Modimo are go Joshua "Bona, ke gafetše Jericho matsogong a gago, kamoka le kgoši ya gona le banna ba gona ba ntwa. Dikuloga naga gatee le madira ka moka, dira se matšatši a selelago, o tsee baprista bašupa barwale di torompete (manaka a di nku) pele ga Areka (ya morena) ka letšatši la bošupa, dikuloga ga šupa le baprista ba letsa ditorompeta, ge le ekwa di lla, le di letse, le le se batho ba goelela ka modumo wo maatla; Ma boto atla gerega, batho ka moka ba tla tsena yo mongwe le yomongwe alebile ka gare. Bjale Joshua le batho ba dira ka Mo mo di mo aba laetsego. Mabat a Jericho a wa ba Israele ba thopa naga yeo. Modimo alaela Israele gore ase tšee se tee ya ba sabona. Fela monna ya bitswago Achan anyatša Modimo, retlalebotša ka yena ka morago.
Seswantšho 5: Ba Israele batshaba Ai
Joshua 7:1-12, 6:18-19, 24
Kgauswi le Jericho go be go ena le naga yengwe, ya lenaba ebitšwa Ai. Joshua obe aswanetše go e thopa, a romela banna go yoo hlola naga yeo. Dilulodi tša bo ya tša re "Ga se batho ka moka ba ba swanetsego go ya go lwa le Ai, ka gobane ga gona banna ba bantshi (Bana le sešole sago fokola). Ka fao Joshua a romele sehlopha se se nyane sa bahlabani go ya go thopa Ai.
Fela ba nna ba Ai ba ba feta ka maatla ba fenya Ba Israele. Ba bangwe ba ba Israele ba bo lawa, ba bangwe ba swanela ke go tšhabu go ipholosa (go tshaba). Joshua le babagolo (Baetapele) ba khunama ka ditahlego kgakanegong, pele ga Areka ya morena.
Fela Modimo are go Joshua "Tsogang, le dira eng ka difahlego tše khunamilego? Ba Israele ba sentse, ba robile kwano ye ke e dirilego le bona batsere tše dingwe tsa silifera le gaata ye eswanetsego go ya ntlong ya morena, ba bolela maka, ke ka baka leo se sa kgonego go ema le manaba a bona. Morena o boditse ba Israele pele gore batsee silifera le gauta (tša sepoulo) ba di iše ntlong ya gagwe. Se se re ruta gore Modimo o otla ba mo nyatšang. Ge re nyatša Modimo, re a ikgobotša ebile re ka hlolela le babangwe kgobalo.
Seswantšho 6: Ka hlo lo ya Achan
Joshua 7:14-26
Joshua a gobokantša batho kamoka ba Israele pele ga Modimo. Modimo abontšha Joshua gore ke Achan yo a sentsego, gahlanong le yena ( Modimo). Joshua are go Achan "Mpotše se ose dirilego o se nphihlele selo."
Achan are "Ke nnete, ke senye ditše morena, Modimo wa Israele." Ge ke seno bona dilo tše Modimo are ileditšego go ditšea, thapo ye botse silifera le para ya gauta, ka ditsea ka di khutiša ka fase a mabu, ka gare ga tente yaka. Banna ba hwetša dilo tše ba di tliša go Joshua. Achan le balapa la gawe le tsohle tše eleng tša bona bja fediswa bjalo ka ge Modimo a laretše. Modimo a gomiša bogale bja gagwe are go Joshua "O se tshoge goba wa felelwa ke maatla, tšea madira ka moka o ye le bona go ya go hlasela Ai. Ka ge ke gafetše (file) kgoši ya ni le batho le motse mmogo le naga motsogong a gogo." Ba Israele nba theeletše Modimo ba fenya Ai. Modimo o bona tsohle tše re di dirang, reka se kgone go khutiša ditiro tša rena tše mpe. Fela ge re nyamišwa ke dibe tša rena re di bolela pele ga Modimo, o are lebalela a re hlatswa diteng tša rena.
Seswantšho 7: Litšatši ngwedi di a ema
Joshua 10:1-14
Ba Amora ba babe banaga ya kanana, bathoma go tshoga ba Israele. Kgoši (baetapele) babahlano batla golwa le Ba Israele. Fela Modimo are go Joshua "Ose ke wa ba tšhoga, ke ba gafetše atleng tša gago, Ga go le otee wa bona yo a tilego go ema pele ga gago." Ka fao Joshua le madira a gagwe baya balwa le ditšhaba tšeo, tshaba tšeo tša tšhaba pele ga Ba Israele. Modimo a romela, safako go manaba, bontšhi bja hwa. Ntwa ya tswela pele letšatši kamoka. Joshua a rapele, Modimo a dira gore letšatši le ngwedi di eme go fihla ba Israele ba fenya manaba a bona. Ga go a ka gwa ba letšatši leswana go le leo. Modimo a thusa Ba Israele go fenya ditshaba tse mpe tsonie tša kanana.
Le matšatšing arena Modimo a sana le maatla a go thuša bao ba lwantshong.
Seswantšho 8: Joshua olaye batho
Joshua 23:1 - 24:31
Ge Joshua a fotše abitša batho ka moka ba Israele. A ba kgopotša ka dilo kamoka tše Modimo a ba diretšego. Le ka mo Modimo a ba lwetšego Joshua are go ba Israele "Tiang maatla, le hlokomele go latela tsohle tše dingwadilwego pakung ya molao wa Moshe." (woo ao hwetditšego go Modimo) Ge le direla, gope le latela Modimo a nnoši, otla raka ditšhaba tše di šetšego, gorele tšea naga yohle ya kanana.
Ge le direla Modimo ye me mengwe, le tla hwa nageng ye botse ye Modimo a le tshe phišitšego Kgethang le hono gore lerata go direla mang." Bagwera, Modimo o bolokile ditshephišo tsa gagwe go Joshua le Ba Israerle. Aba nea naga yabona, ba fenya manaba abona Lenaba la rena ke Satane Fela rena le moeta pele yo Mogolo yo a fentsego Satane.
Ke morena Jesu Kriste, morwa wa Modimo, re swanetše go modirela re mo obamele. Go bohle ba ba Moratago ba modirelago. Modimo o tshephišitše lefelo legodimong - Go ya go sa felego. Modimo o boloka ditshephišo tša gagwe. Na a ka se kgethe go direla Modimo le Jesu Kriste lehono na?
Seswantšho 9: Deborah o bolelela Modimo
Baahlodi 4:1-9
Ka morago ga lehu la Joshua, batho ba furalela Modimo. Ba khunamela medingwana ya Ba-kanana. Ba kanane ba ba le maatla godimo gaba Israele, baba swara gampe. Deborah ebe ele moeta pele wa Israele. O be ele mosadi yoo bohlale. Batho batla go yena, ba nyaka dikeletso. A ba thuša go ahlola dipelaelo tša bona. Aleka gobabušetša morago go Modimo wa Israele. Tšatši lelengwe abitša Barak, ebe ele moeta pele wa Madira a Israele. Are go yena, "Tšea bannaba 10, 000 oye lebona thabeng ya Tabor. Sisera le Madira a kanana ba tla tla go lwa le wena, fela Modimo o tla go fa phenyo godimo ga gagwe." Barak obe a boifa, are go Deborah "Ge osa ye lenna nka se ye." Ka fao Deborah, are "ke tla ya le wena, fela Modimo o tla gafela kanana go mosadi." Bagwera, batho bohle ba swanetše go khunamela Modimo yo a phelago. O thuša bao ba mo tšhephago lego mokhunamela.
Seswantšho 10: Modimo o thuša go fenya Sisera
Baahlodi 4:10-16
Deborah le Barak ba eta madira a Israele pele go ya thabeng ya Tabor. Sisera le ba kanana ba ya go lwa le Ba-Israele. Sisera obe ana le dikolo tse 900 tša go dirwa ka tshipi. Dibe di diretšwe ntwa. Dikoloyana tše di be di imela mmu wa noka yeo ba Israele babego bale go yona. Ge Baraka le Ba Israele ba batamele go hlasela Sisera, Modimo a tliša di phapana Madireng a ba kanana. Ba thoma go tshaba. Madira a Israele a ba Šala morago, baba bolaya ka ditshoša tša bona. Ka fao, ka thušo ya Modimo ba Israele ba kgona go fenya Madira a kanana. Sisera annoši ke yena ailego aphologa, ka go fofa go tswa koloyaneng ya gagwe - a tshaba.
Seswantšho 11: Jael o bolaya Sisera
Baahlodi 4:17-23
Sisera a tšhabela teng teng ya mosadi yo a bitswago Jael. Jael ebe ese Mo Israele. (Batho bagagwe babe balokile go Ba - kanana) Jael are go Sisera "Tsena ka gare ose ke wa tshabe." Ka fao a tšena, a gore a khute ka teng teng ya gagwe. A mo nea lebese gore anwe a mi pa lepai, Sisera aya go robala. Jaele a tšea hamole le kota ya go emiša tente. A ya go Sisera asa robetše, A bethelelela kota yeo hlogong ya Sisera ya ba ya rotoga ya hlaba fase. Ka morago gwa rotoga Barak a nyaka Sisera. Jaele a mmitša are "E tla ke tla go bontsha monna yo o monyakago." A bona Sisera a hwile le hlogo ya gagwe e kokotetswe fase.
Seswantšho 12: Ba Israele ba keteka
Baahlodi 5:1-31
Ke Modimo yo a filego Ba Israele maatla ago fenya Ba kanana. Deborah le Barak ba opela koša ya go leboga Modimo ba tho ba thaba le bona. Babe ba thabile go ba le moeta pele wa go swana le Deborah. O be a swana le motšwadi go bona. Ba re ta le Jaele. Ka ge a saka a tšeya Sisera. Modimo a somisitše basadi ba ba babeile sa, go phološa Israele. Bagwera Modimo a šomiša ba ba bonalago basena maatla, Go fenya bao ba nago le maatla. Rena le lenaba la maatla le le bitswago Satane. Go fenya Satane Modimo orometše Kriste go hwa sefa panong. Moo atšea kotlo ya rena, yaka la ya gago. Batho ba babe ba hlotše gore Jesu a bolawe, Ba gopola gore ga ana maatla.
O gopola ka fao Ba Israele ba fentsego manaba abona ka maatla a Modimo. Jesu leyena a fentse Satane, lenaba la batho bohle, ge a e hwa sefapanong a ba a tšoga bahung. Ge Jesu atsoga bahung o bontshitše gore hlotse (tentse) maatla a sebe, lehu le Satane, yoo a gakantšhago batho ka moka. Ka tsela eo o re loko lotse maatleng asebe. Ka fao tšatšing le ka Jesu, re ka ba le phenyo godimo ga sebe le maatla a Satane. Kgore Jesu o neile yo mongwe le yo mongwe yoo a mo tshephago a bile a mokhunamelago. Ka fao a re opeleng re thabe re be re khunamele wa nnete Modimo a nnoši.
Matseno
Satane o fora batho ebile o leka go kgeloša bohle baba latego ditsela tša Jesu. Fela Modimo ore bontshitše gore naa reka ba le maatla ago fenya Satane bjang. Theeletša o ithute go tswa dithutwaneng tše tswang Beibeleng. Lebelelang seswantshong se se latelago ge le ekwa modumo wo wa sininale.
Seswantšho 13: Gidione le morongwa wa Modimo
Baahlodi 6:1-24
Setshaba sa Israele gape ba nyatše morena ba dira dilo tše mpe. Ka fao Modimo a lesa ba midiane ba buša ba Israele nywaga ye šupa. Ba Midiane ba senya di bjalo tša ba Israele. Bjale Ba Israele ba bitsa Modimo gore aba thuša. Tšatši lelengwe monna wa go bitswa Gidione obe a šila korong. O be e khutišetša ba midiane. Morongwa wa Modimo are go Gidione "Morena ona le wena mohlabani yo maatla." Gidione a araba "Ge morena ana le rena, ke ka boka la eng dilo tše kamoka di direga ogo rena? Fela morena a hlohleletša Gidione "Eya ka maatla a o nago le ona, ophološa ba Isaraele diatleng tša ba Midiane, aga ke o rome na?" Gidione obe a tšeba gore o be asena maatla, e se yo bohlokwa. Fela morongwa wa Modimo (morena) are go yena "Ke tla ema lewena gape o tla fenya ba midiane. Gidione a fa morongwa dijo, Morongwa a kgoma dijo ka lepara la gagwe. Ka pela dijo tša thuthupa ka dikgabo tša mollo, Morongwa a timelela. Gidione a kgona gotseba gore ebe ele Modimo yo abego a bolela leyena. Modimo o tshepišitše bahlanko bagagwe gore o tla ba lebona ka mehla, e gope o na le maatla a gore thuša godira thato ya gagwe, le moo re ekwong re fokola.
Seswantšho 14: Gidione o fediša Medimo ešele
Baahlodi 6:25-32
Ba lapo la gabo Gidione ba be ba khunamela medingwana ya kanana. Medigwana ye ebe ebitswa Baale le Ashera. Modimo a re go Gidione "Psahla aletara o e agilwe ke tatago, a e agela Baale, o roba gantshe kota ya Ashera ka thoko ga yona." O kgone o agela Modimo aletare. Gidione obe atšhaba batho, fela a kwa Modimo, mantšiboa a o a tšee ba nna ba lesome ba senya Medimo yeo ya diswantsho. Batho ba ile ba befelwa ba rata go bolaya Gidione, fela tatogwe a mošireletša, are ge eba seswantsho se ke Modimo ga se itshereletse. Fela gwa se direge selo. Bagwera, Modimo o feta medingwana yohle ya di kota, maswika goba ye edirilwego ka se sengwe le sesengwe. Are tshabeng re hlompheng Modimo wa nnete yo a phelago.
Seswantšho 15: Midira a Gidione a nwa meetse
Baahlodi 7:1-7
Ba midiane ba kga bokana go lwa le ba Israele. Gidione leyena a kgobo kantšha madira go tswa go ba Israele. Modimo are go Gidione "Ona le banna babantšhi...yomongwe leyo mongwe ya a tshnailego a a boele morago gae. Bantšhi ba ba nna bo Gidione ba boela gae. Modimo obolela le Gidione gape are "Go sana lebanna ba bantshi. Ba iše meetseng ke tla go lekela bona." Gidione atšea banna bao aba isa meetseng gore ba nwe. Ba ba ntšhi ba banna ba khumana gore banwe, ka ntle ga ba 300 ba banwelego ka diatla tša bona bjalo ka dimpša. Modimo one: Ke banna ba 300 bao ba nwelego ka matšego a bona, ke tla gafela ba midiane diatleng tša gago" (Go fenya ba Midiane)
Seswantšho 16: Banna ba Gidione ba dikanetša kampa ya ba Midiane
Baahlodi 7:16-25
Madira aba Midiane abe atletše bjalo ka motshitshi wa ditšie nageng. Ka mašaba adikamela ba kampa moeding. Gidione o be ana lebanna ba 300, fela Modimo a motša gore a dire eng. Gidione ofile monna yo mongwe le yo mongwe phalafala, le pitša ya go hloka selo, enogo le le serumola, ka gare. Ba dikanetša kampa ya Ba Midiane gare ga bošego. Ka moka gabona gatee ba dira legoa. Baletša diphala fala ba thuba dipitša ba goelela bare "Tshoša go Modimo Gidione le." Ba Midiane ba tshogela maphelo a bona, ba bolayana. Ba Midiane ba tshaba, Gidione aromela banna go yo bitša ba bangwe ba ba hlabani ba Israele. Ba kitimiša bamidiane ba bolaya ba bantshi ba bona.
Bagwera, re ka bonagala re sena maatla fela gere tshepa Modimo, re mo obamela, o tla re thuša go fenya lenaba la rena le legolo elego Satane.
Seswantšho 17: Simisone obolaya tau
Baahlodi 13:1 - 14:19
Ka morago ga lehu la Gidione ba Israele ba fura le la Modimo, ka fao Modimo alesa ba filisita, gore ba ba otle. A buša a aba romela moetapele a monea maatla ago phološa Israele. Leina la gagwe ke Simisone, ge moya wa Modimo o fologela go Simisone, a tlala maatla. (mmeleng wala gagwe) Simisone obe Votona le mosadi wa mo Filisita, ka fao are go tatagwe "Nnyaleleng yena, yena a ntoketše go. Ge Simisone o be a eya ntlong ya mosadi yoo ge tau ya mo tlasela. Simisone obe tiile kudu, a ba a bolaya tau ka diatla. A n yale mosadiwa mofilisita, fela obe a sa mo obamele (asana nnete) ka fao Simisone a bolaya baFilisita ba 30 pefelong ya gagwe.
Bagwera, mohlanka wa Modimo o swanetše go nyala yo mongwe wa badumedi yoo elego gore o rata go obamela Modimo, a boloka molo o wa gagwe.
Seswantšho 18: Simisone le diphiri mašemong a korong
Baahlodi 15:1-17
Ka morago ga le baka Simisone a boela go ba Filisita, goyo etela mosadi wa gagwe. Fela tatago mosadi o be a mofile monna yo mongwe. Simisone are "Nako ye ke nale tokela ya go swina bafilisita, ke tla ba hlokofatša e le le ruri." A tswa a swara phiri tše 300 a dikgokantša ka di pare ka mesela. A kgokelela dirumula tšago tuka meseleng ya diphiri a dilesa ka gare ga tshemo ya ba Filisita. Ba Filisita ba hloya Simisone ba ya nageng ya Juda go yo moswara ba ma iša kgolegong.
Ba Israele nageng ya Juda ba mmofa ba mo nea Filisita. Maatla amoya wo mo kgethwa atla, godimo ga Simisone. Dithapo tšea ba bego ba mogokile ka tšona tša kgaoga. A tšea mohlagare wa tonki, a bolaya banna ba 1000.
Seswantšho 19: Ba Filista ba kota moriri wa Simisone
Baahlodi 16:4-22
Simisone obe asenkea kote moriri wa gagwe, meriri wa gagwe wo metelele, ebe ele sešupo sagore ke modiredi Modimo, yoo amo matlafatšago. Simisone aratana le mosadi wa mo Filisita gape. Leina la gagwe ka Delila. Obe aleka go hwetša sephiri sa maatla a Simisone. Mafeleleng aba a mmotša: "Modimo o boditše mma le tate gore ba mpeele thoko go šomala Modimo. Ge meriri wa ka eka kotiwa, ke tla hloka maatla. Tšatši lelengwe ge Simisone a robetse, Delila abitša ba Filista. Ba mo kota meriri, Modimo a tlogela Simisone, Simisone a timelelwa ke maatla. Ba Filisita ba kgoka Simisone, ba montsha maatlo bamo šomiša kgolegong. Kanako yeo meriri ya Simisone ya thoma go gola.
Seswantšho 20: Simisone ofetša ba Filisita
Baahlodi 16:23-31
Simisone ge a le kgolegong, ba Filista ba theba kudu, baeta pele babona ba direla Modimo ya bona sehlabelo. Bantsha Simisone ele se fofu kgolegong, go tla go ba thabiša. Go be go ena le lešaba lelegololabatho ka tempeleng le bathoba 3 000 ka godimo.
Ba dira di metlae ka yena Simisone akgopela molata waba Filista go re a itnekge ka kota tšeo di bego di thekgile tempele ya medingwana ešele. Simisone a rapela Modimo are "Nkgopole o mmatlafatše la bofelo." Simisone a goga kota tšeo kamaatla a gagwe, ka moka, tempele yeo ya ba wela godimo. Simisone a hwa leba Filista bao babegoba le gona moo. Modimo otile Simisone phenyo godimo ga baFilista. Ge a ehwa Simisone obolaile baFilista ba bantshi gofeta ge asa phela.
Bagwera, ke kamaatla a Modimo mo re ka fenyago Satane. Maatla a reka a hwetša ge re eba, balatedi baModimo, gape re mo khunamela.
Seswantšho 21: Jesu o leleka meoya ye mebe
Luka 8:26-39
Mengwaga ye mentse ka morago ga Simisone le Gidione, Jesu o phetse nageng ya Israele. Tšatši lelengwe a hlakana le monna yo abego ana le meoya ye mebe. Monna yo akhuna ma pele ga Jesu are "kena le taba mang leweng, *Jesu, morwa wa Modimo yo godimodimo."
Meoya ye ebe etseba gore Jesu kemorwa wa Modimo. Jesu a laela meoya ye o gore etlogele monna yoo. Meoya yeo ya tsena dikolobeng kganswi, dikolobe tšeo tša tsena ka lewatleng tša kgangwa. Batho ba thoma go bona gore Jesu ona lemaatla godimo ga Satane le meoya ya mebe. Le meoya ebe emo theetša. (obamela)
Lentsu la Modimo (Bibele) ere ruta gore Jesu ofilwe maatla ga legodimong le lefeseng. O na le maatla a go leleka meoya yemebe, meoya ye me be ena le maatla a a šiišago, fela eka lelekwa ka leina la Jesu, le ka maatla a (Modimo) moya o mokgethwa.
Seswantšho 22: Jesu o leleka batho ba babe
Luka 19:45-48, 20:1-2
Tšatšilelengwe Jesu aya ntlong ya Modimo (tempeleng ya Modimo) Jerusalema.
Batho ba be be fetošitše (dirile) tempele (ntloya Modimo) lefelo lagoretiša diphoofolo, go dira dihlabelo. Babe ba itirela tshelete. Jesu a raka barekiši ba babe le diphoofolo. Aba bolela lebona go tswa lentsung la Modimo (Bibele) are "Ntlo yaka etla ba ya thapelo, fela le e efetošitše ewa la dikebekwa." Tšatši lelengwe lelelengwe Jesu a be aruta tempeleng ntloya Modimo. Fela babangwe ba ba eta pele ba ba Juda babe ba lebeletše sebaka sa go molayo. Tšatši lelengwe ba mmotšiša bare " Na o dira tše ka maatla amang?
Seswantšho 23: Jesu o aphele ka morago gelehu
Matheu 28:16-20
Baetapele ba ba Juda, bao ebego ele manaba a Jesu, ba šomitše batho ba bangwe go mmolaya. Jesu o ile akokotelwa sefapanong sa kota, a hwa moo. Fela ka tšatši la boraro, Modimo a mo tsoša ba hung. Modimo a file Jesu maatla godimoga a lehu. A ka se hwe gape. Tsogo ya gagwe ba hung, e bontšhitše gore ke ngwana wa Modimo. Jesu o ile are go balatedi ba gagwe "Maatla o hle a le godimo le lefase, afilwe nna. Yang bathong ka moka lefaseng ka moka le ba rute go ba barutiwa baka (balatedi), le barute go latela tšohle tše ke le laetšego tšona. Gape ke tla ba le lena ka go sa felego. Jesu o fentše sebe le lehu, Go bohle ba ba mo latelago, Modimo oba nea Moya wa gagwe o mo ngethwa, go ba thuša go rata. Modimo, lego latela lentšu la gagwe. Are rateng re, re latele morena Jesu, ka fao Jesu a tle a bonagole ka rena. Bophela bja Jesu ke bjo bo swa bja go tswa go Modimo. Bophelo bjo ke bjo bosa felego, lege mebele ya rena eka hwa. Tše ke ditaba tše dibotse tše loketšeng batho bohle.
Seswantšho 24: Ledira la Modimo
Baefeso 6:10-18
Jesu ofentse Satane, ebile ore fa maatla ago fenya Satane le di hlaselo tša gagwe tše dimpe. Fela re ka dira se ge re fela re itukišeditše ntwa, go swana le lešole le moseswantshong. O itukišeditše ntwa. Samathoma re swanetse re bolele nnete leya Modimo, re phele ka yona. Re swanetse re tlane kayona bjaloka lelephanta, leo le re le rwalogo gohlemo re yago. Re swanetse go rate babangwe, re dire tše dilokilego pele ga Modimo. Dilo tše di botse tše redi gopolago, redi bolelago, rabara di dira dire šireletša bjalo kasephemo, gahlanong le ditiro, le dipolelo tše mpe. Re swanetse go ikemisetsa gobotsa babangwe ditaba tše botse, tša khutšo tša Jesu. Redopore ditoba tsa ntwa, re thuša go ema gahlanong le Satane, di re šireletša ge re tseleng redimoga, lego tše mpe. Re swanetse godumele gore Jesu o hwetše rena le batho ka moka go re lokolla maatleng a Satane le seba. Se ke se phemo, so se re širaletšago kgohlonong le Satane. Satane o nyaka gore isa sebeng.


c: text/html

text:
161Paulose a fetela Derbe le Listra, mo go bego go dula modumedi yo mongwe yo ba rego ke Timotheose. Mmagwe, yo le yena e bego e le modumedi, e be e le Mojuda, tatagwe yena e le Mogerike. 2Badumedi ba Listra le ba Ikoniomo ba be ba bolela gabotse ka Timotheose. 3Paulose o be a nyaka go tloga le Timotheose, ka gona a mmolotša. Seo a se dira ka lebaka la Bajuda bao ba bego ba dula mafelong ao, ka ge bohle ba be ba tseba gore tatagoTimotheose ke Mogerike. 4Ge ba thetha le metse ba be ba efa badumedi melao ye e beilwego ke baapostola le bagolo ba phuthego kua Jerusalema, gomme ba ba laya gore ba e phethe. 5Ka mokgwa woo diphuthego tša fela di tia tumelong di bile di oketšega ka mehla.
6Ba ile ba putla naga ya Frigia le ya Galatia ka gobane Moya wo Mokgethwa o be o se wa ba dumelela go bega lentšu la Modimo nageng ya Asia. 7Ge ba fihla mollwaneng wa Misia ba leka go selela ka nageng ya Bithinia, fela Moya wa Jesu wa se ba dumelele. 8Ka gona ba putla Misia ba fetela Troase. 9Bošegong bjoo Paulose a lala a bone pono. A bona monna wa go tšwa Matsedonia a eme a mo rapela a re: “Selela ka mono Matsedonia o re thuše!” 10Paulose o rile go bona pono yeo ra itokišetša go ya Matsedonia, ka gobane re be re kgolwa gore re bitšwa ke Modimo gore re yo begela batho ba gona Taba ye Botse ya gagwe.
11Re tlogile Troase ka leselawatle ra ya Samotrake, gomme ka le le latelago ra ya Neapolise. 12Go tloga moo ra fetela Filipi, e lego wona motse wa selete sa mathomo sa Matsedonia;16:12 “motse wa selete sa mathomo sa Matsedonia” Dingwalwakaseatla tše dingwe di re “motse wo mogolo wa selete seo kwa Matsedonia”. ebile ke koloni ya Baroma. Ra tšea matšatši re le moo. 13Ka tšatši la Sabatha ra tšwa motseng ra ya nokeng moo re bego re gopola gore ke felo mo Bajuda ba tlwaetšego go rapela gona. Ra dula fase ra bolela le basadi ba ba bego ba kgobokane moo. 14Yo mongwe wa ba ba bego ba re theeleditše e be e le Lidia, e le mmapatši wa lešela la bohwibidu bja moretele, wa go tšwa Tiatira. Yena o be a khunamela Modimo, gomme Morena a mo fa gore a ele tše Paulose a di bolelago hloko. 15Ge yena le ba lapa la gagwe ba seno kolobetšwa, o ile a re mema a re: “Ge eba le mpona ke le modumedi wa Morena, a re yeng le yo dula ka ga ka.” A phegelela go re mema.
16Ka tšatši le lengwe ge re eya felong ga thapelo ra gahlana le ngwanenyana yo mongwe wa lekgoba yo a bego a tsenwe ke moya wa bodupe. O be a tlišetša beng ba gagwe tšhelete ye ntši ka bodupe. 17A fela a šetše Paulose le rena morago, a goelela a re: “Banna ba ke bahlanka ba Modimo Yogodimodimo! Ba le begela ka mo le kago phološwa ka gona!” 18O ile a fela a dira bjalo matšatši a mantši, Paulose a ba a tenega mo a ilego a retologa a re go moya woo: “Ke go laela ka maatla a Jesu Kriste gore o tšwe mo go yena!” Moya woo wa tšwa go yena le semeetseng.
19Beng ba gagwe ge ba bona gore ba lobile mokgwa woo wa go ikgobokeletša tšhelete, ba swara Paulose le Silase ba ba gogela go baetapele ba motse kua kgorong. 20Ba ba iša go mantona a Baroma ba re: “Banna ba ke Bajuda, gomme ba hlola mmudubudu mo motseng wa gaborena. 21Ba ruta batho mekgwa ye rena, re le Baroma, re ka se kego ra e amogela goba ra phela ka yona.” 22Batho ba motse le bona ba ba tsogela maatla.
Mantona a laela gore ba kgeilelwe diaparo, ba be ba bethwe ka thupa. 23Ba re go ba betha gasehlogo ba ba lahlela kgolegong, gomme ba laela rakgolego gore a ba diše gabotse. 24Yena o rile go laiwa bjalo, a ba lahlela ka phapošing ya ka garegare, a ba pataganya maoto ka dikota.
25E rile mo gare ga bošego Paulose le Silase ba rapela ba opelela Modimo difela, gomme bagolegwa ba bangwe ba be ba theeleditše. 26Gatee gwa ba le tšhikinyego ye kgolo ya lefase ya go šikinya le metheo ya kgolego. Mejako yohle ya bulega le semeetseng; ditlemo tša bohle ba ba tlemilwego tša tlemologa. 27Rakgolego a phafoga, gomme ge a bona mejako ya kgolego e bulegile a gopola gore bagolegwa ba tšhabile. Ka gona a gwanyolla tšhoša ya gagwe a re o a ipolaya. 28Fela Paulose a mo goelela a re: “O se ke wa ikgobatša! Ka moka ga rena re sa le gona!”
29Rakgolego a re go tlišwe lebone; a tla a itlhaganetše, a itahlela pele ga Paulose le Silase a thothomela. 30A ba ntšhetša ka ntle, a ba botšiša a re: “Barena, na nka dirang gore ke phološwe?”
31Bona ba mo fetola ka go re: “Dumela go Morena Jesu, gomme o tla phološwa – wena le ba lapa la gago.” 32Ke ge ba mmegela lentšu la Morena, yena le bohle ba ba bego ba le ka lapeng la gagwe. 33Ka yona nako yeo ya bošego a ba tšea a yo a ba hlapiša dintho; gomme yena le bohle ba lapa la gagwe ba kolobetšwa le semeetseng. 34Ke mo a ba išitšego ka ntlong ya gagwe, a fihla a ba fa tša go ja. Yena le ba lapa la gagwe ba be ba thabile kudu ka gobane bjale ba be ba dumetše go Modimo.
35Ge go sele mantona a Baroma a roma maphodisa a re: “Lokolla banna bao.”
36Ke ge rakgolego a tsebiša Paulose a re: “Mantona a rometše molaetša wa gore le lokollwe. Ka gona etšwang le itshepelele gabotse.”
37Paulose a fetola maphodisa ao a re: “Ba re bethile pepeneneng re se ra sekišwa, mokagona ebile re le ba go bušwa Roma. Morago ga moo ba re lahlela ka kgolegong. Gomme bjale ba nyaka go re ntšha ka sephiring. O gane! A go tle bona beng ba re ntšhe.”
38Maphodisa ao a ya go begela mantona taba ye; gomme bona ge ba ekwa gore Paulose le Silase ke badudi ba go bušwa Roma, ba tšhoga. 39Ba ya ba kgopela tshwarelo go bona; ba ba ntšha ka kgolegong mme ba ba kgopela gore ba tloge moo motseng. 40Paulose le Silase ge ba tloga moo kgolegong ba ya ga Lidia. Ba hwetša badumedikabona; ba ba kgothatša ya ba ba a tloga.

robotstxt: allowed

filter: keep


text:
Kgonagalo ya go hlokomela dinonyana mo Sefokeng sa Mapungubwe ga e fele. Phaka e mo tseleng ya tikologo gomme palo ye nngwe le ye nngwe ya mehuta wa dinonyana di ka tla gona. Go naganwa gore selete se sa na le mehuta ye 400. Phihlo ya dinonyana ya Maloutswa e theilwe godimo ga lesoba la meetsi le tseneletšego mo Bodikela bja karolo ya phaka.
E mo foleteng ya lepanta la noka le ya mašoka o omilego le thornveld, e fapana kudu le sebopego sa Sefoka mo mmotong wa Mapungubwe. Naga e be e le go gare ga phihlo e be e na le bošaedi, eupša e tshepišo ya tikologo ya tlhago e a fetolwa mo nageng ya di polase. Phihlo e loketše go begela diphoofolo le dinonyana. E kgauswi le sethokgwa sa Limpopo le tente ya kampa.Translated by Lebogang Sewela


text:
Go tsebišwa moopediši gore ke sereto se Dafida a se ngwadilego mola Doege, Moedomo, a seno ya go Saulo a mo tsebiša gore Dafida o ile ka ga Ahimeleke.
521
O reng o ikgantšha ka bobe, seoka?
Tseba, lerato la Modimo ke la ka mehla.
2O loga maano a go lahletša bangwe;
leleme la gago le bogale boka legare,
mokadikadi wa morara towe!
3O rata bobe go feta bolo,
le go bolela maaka go feta therešo. Sela
4O rata polelo tša go ferekanya batho,
mpheane towe!
5Ka gona, Modimo o tla go fedišetša ruri;
o tla go komola a go goga ka ga gago,
a go tloša go baphedi mo lefaseng. Sela
6Baloki ge ba di bona ba tla gakgamala,
wena ba tla go sega ba re:
7“Owaa!
Šoowe motho wa go se tšhabele go Modimo,
motho wa go ikanya mahumo a gagwe,
wa go dira dithoto tša gagwe botšhabelo.”
8Nnaena, ka ntlong ya Modimo,
ke bjalo ka mohlware wo motalana;
ke botile lerato la gagwe, kilaphetogo;
ke le botile go ya go ile.
9Morena, ke tla dula ke go tumiša ka lebaka la tše o di dirilego;
ke tla anega botho bja gago ke na le babotegi ba gago.


text:
Dinose le Monontšho
Dinotshi di tumile ka todi ya tšona (le ditšweletšwa tše dingwe) tšeo di tšweletšago. Eupša go bile le temošo ye nngwe ya ditori tše bohlokwa tša dinotshi tša go fa monontšho wa dibjalo. Mohola wa dinose bjalo ka monontšho o feta mohola wa tšona bjalo ka setšweletši sa todi. Mo Afrika Borwa, dibjalo tše dingwe di theilwe godimo ga dinose go hwetša monontšha go tšweletša dienywa. Tše di akaretša menokotshwai, thetlwa ye tala le thetlwa ye ntsho, oli ya dibjalo ya go swana le sonoplomo, gammogo le almonds le matokomane a macadami. Dikenyo tša go swana le poreima, dipiere le diapole le tšona di nyaka dinose go nontšha, go tšweletša dienywa.
Balemi bja Dinose vs Balemi bja Dibjalo
Peakanyo ya magareng ga balemi bja dinose le balemi bja dibjalo go hwetša ditirelo tša monontšho e a fapana go tšwa go mong le mohuta wa dibjalo, gwa realo Ngak Tlou Masehela wa South African National Biodiversity Institute (SANBI). Mohlare wa dinamune le "canola" woo o sa nyakego monontšho wa dinose, ga go na tefo go tšwa go molemi go molemi wa dinose, eupša molemi a ka dira kgopelo tefo nnyana go go tšwa go molemi wa dinose ya go swana le todi.
Ka dibjalo tše botago go monontšho wa dinose go swana le diapole le diporeima, molemi o lefa molemi wa dinose. Ge go na le motswako wa dibjalo le dimela tša tlhago, melemi wa polasa le molemi dinose; ka bobedi ba ka fana se sengwe. Mo mabakeng a, go ka ba le tumelelano ya semmušo (kontraka) goba ka nako yenngwe ga e gona, eupša gantši ge go na ditirelo tša monontšho tša go lefwa; go ba le kontraka magareng ga molemi wa dinose le motšweletši wa dibjalo.
Theko ya Ditirelo tša Tulafatšo
Fokotšo ya furu ya tlhago ya dinose mo Afrika Borwa e fokotša tšweletšo todi ka palo e ka bago 10 - 12 kg godimo ga colony ka ngwaga. Palo ye ke ye nnyane ge e bapišwa le Amerika (USA) (30 kg / ka ngwaga) gomme Australia (50 kg /ka ngwaga). Godimo ga moo, thekišo ya todi mo Afrika Borwa e ka fase le tšwelo pele ya kgatelelo go tšwa go thekišo ya fase ya ditšwantle tša ka R50 / kg (2017). Gape, dithekišo tše ge di bapišwa gampe le dithekišo tša Amerika (USA) (R75/kg) le Australia (R80/kg). Tšweletšo ya fase le thekišo ya fase ya todi di oketša bohlokwa bja go lefa ditirelo tša monontšho wa go tšwa go dinose gore bolemi bja dinose mo Afrika Borwa bo tšwela pele.
Dinyakišišo tše di dirilwego ke Mike Allsopp tša Agricultural Research Council (ARC) le Ngaka Masehela ka 2017, di hlaloša gore theko ya modiro wa monontšho wa dinose o laolwa ke nyako le hwetšagalo ebile ga e tshepagala ka magareng ga dibjalo le dihla. Kua Amerika dibjalo tše melago mathomong a seruthwane tša go swana le thetlwa tše tala le almonds di phadišana le ditirelo tša tulafatšo, se se oketša theko ya tulafatšo. Nyakišišo ya bona e bontšha gore mo lebakeng la mengwaga ye mmalwa theko ya tulafatšo ya almong e oketšegile go tšwa go $35 go $180 ka kholoni. Dibjalo tše melago ka morago ga sehla (mohlala, diapola) di ka no ba le dikholoni tše ntši ka theko ya tulafatšo ya fase.
Ditefelo tša Tulafatšo
Mo Afrika Borwa, go na ditefelo tša tulafatšo tše šišinywego. Ye ke taetšo eupša ga se ya tšewa ke balemi bja dinose ka moka, go ya ka dibjalo. Dibjalo tše dingwe di hlola tlhaelo go dinose go swana le dithetlwa, marotse, macadamia, litšhi, bja balemi ba dinose ba bangwe ba tla lefiša tefelo ya godimo ya dibjalo tše.
Tefelo ya tulafatšo e balwa ka tsela ye e hlakahlakanego ka mokgwa wa go akaretša modiro wa bolemi bja dinose tša go swana le dinamelwa, swikiri (dijo) le mošomo. Tefelo ya tulafatšo ye eletšwago ka 2008 e be e le R802 yuniti e tee ta tulafatšo. Yuniti ya tulafatšo le lefelo le tee la dinose ka maksimamo wa matšatši a 21. Se se bitšwa gape lephoto la tulafatšo. Ka morago ga nako ye, molemi wa dinose a ka lefiša go swana le beakanya ya ka morago ga ditherišano le molemi.
Translated by Lebogang Sewela


text:
401Morena a re go Moshe: 2“Ka letšatši la pele la kgwedi ya mathomo o hlome Tente ya bodulo bja ka. 3Ka gare ga yona o bee Polokelo ya Kgwerano yeo e swerego Melao ye Lesome, mme o e širetše ka seširo. 4O tsenye tafola ka Tenteng, mme o beakanye ditlabakelo godimo ga yona. O tsenye le sehlomamabone, mme o hlome mabone godimo ga sona. 5O bee aletare ya gauta ya go tšhumela seorelo pele ga Polokelo ya Kgwerano yeo e swerego Melao ye Lesome, gomme o fege seširo mojakong wa Tente. 6Pele ga mojako wa Tente o bee aletare ya dihlabelo. 7O bee sebjana sa go hlapela gare ga Tente le aletare, mme o se tlatše meetse. 8O hlome kgoro mme o fege seširo mojakong wa yona.
9“Ka morago ga fao o kgethwafatše Tente le ditlabakelo tša yona ka moka ka go e tlotša ka makhura a tlotšo, mme e tla ba ye kgethwa. 10Bjale o kgethwafatše aletare le ditlabakelo tša yona ka moka ka go e tlotša ka ona, mme e tla ba ye kgethwakgethwa. 11O kgethwafatše le sebjana sa go hlapela le bogato bja sona ka yona tsela yeo.
12“O tliše Arone le barwa ba gagwe mojakong wa Tente, gomme o ba hlapiše ka meetse. 13O apeše Arone diaparo tše dikgethwa, o mo tlotše ka makhura ale, mme e be go mo kgethwafatša, gore a tle a kgone go ntirela e le moprista. 14O tliše barwa ba gagwe, o ba apeše dihempe. 15Bjale o ba tlotše ka wona mokgwa woo o tloditšego tatabo, gore ba tle ba kgone go ntirela e le baprista. Go tlotšwa mo go tla ba dira baprista ba go ya go ile.”
16Moshe a dira tšohle ka moo Morena a mo laetšego. 17Ka fao ka letšatši la pele la kgwedi ya mathomo ya ngwaga wa bobedi ka morago ga ge ba tlogile Egepeta, Tente ya bodulo bja Morena ya hlongwa. 18Moshe a bea mabogato a yona, a hloma mahlomo a yona a go e thekga, a tlemelela dipalelo tša yona, mme a tsema dikota tša yona. 19A phurolla sepipetši godimo ga Tente, a bea le sepipetši sa ka ntle godimo ga sona, ka moo Morena a laetšego ka gona. 20Ka morago ga fao a tšea matlapa ale a mabedi a a bea ka Polokelong ya Kgwerano. A khwamela mapara mekgokong ya Polokelo, mme a e khurumela ka sekhurumelo. 21Bjale a bea Polokelo ka Tenteng mme a fega seširo sa go e širetša. Ka tsela ye a šireletša Polokelo ya Kgwerano yeo e bego e swere matlapa, ka moo Morena a bego a laetše ka gona.
22A bea tafola ka Tenteng, ka lehlakoreng la ka leboa ka ntle ga seširo, 23gomme godimo ga yona a beakanya dinkgwa tšeo di bego di abetšwe Morena, ka moo Morena a bego a laetše ka gona. 24A bea sehlomamabone ka Tenteng go lebana le tafola ka lehlakoreng la ka borwa, 25gomme moo pele ga Morena a hloma mabone ale, ka moo Morena a bego a laetše ka gona. 26A bea aletare ya gauta ka Tenteng pele ga seširo, 27mme a tšhuma seorelo sa go nkga bose, ka moo Morena a bego a laetše ka gona. 28A fega seširo mojakong wa Tente, 29mme moo pele ga seširo a bea aletare ya dihlabelo. Godimo ga yona a dira sehlabelo sa go tšhungwa ka moka, le kabelo ya bupi, ka moo Morena a bego a laetše ka gona. 30A bea sebjana sa go hlapela gare ga Tente le aletare, mme a se tlatša meetse. 31Moshe le Arone le barwa ba gagwe ba hlapela diatla le maoto ka moo 32nako ye nngwe le ye nngwe ge ba tsena ka Tenteng, goba ba batamela aletare, ka moo Morena a bego a laetše ka gona. 33Moshe a hloma kgoro go dikologa Tente le aletare, mme a fega seširo mojakong wa kgoro. Ke ka mo a phethilego modiro ka moka.
34
Jes. 6:4
Hes. 43:4-5
Kut. 15:8
Bjale leru la pipetša Tente ya bodulo bja Morena, mme seetša se se fahlago sa letago la Morena sa tlala Tente. 35Ka lebaka leo Moshe a se ke a kgona go tsena ka Tenteng. 36Mo leetong lohle la Baisraele, e be e re ge leru le apoga ka godimo ga Tente, Baisraele ba huduge. 37Ge leru le sa apoge, ba be ba sa huduge. 38Leetong la bona ka moka ba be ba bona leru la letago la Morena godimo ga Tente mosegare, le mollo wo o tukago ka godimo ga yona bošego.


text:
NgwathelanangActions
- ${title}
Ngwathelanang
Ke nna Khanga
#MoswaLeBokamoso. Sereto seo se latelago se ngwadilwe ke mosadi yoo a ilego a latofatša Mopresitente wa peleng Jacob Zuma ka go mophaya theto ka kgang. Sona se ngwadilwe ka sejahlapi gomme Koketšo Motau o se fetoletše go polelo ya
Mongwadi: Fezekile 'Khwezi' Khuzwayo
Mofetoledi go Sepedi: Koketšo Motau
Leina la Sereto: "I am Khanga" elego "Ke nna Khanga"
Bala sereto sa 'Ke nna Khanga' seo se latelago:
Ke nna Khanga
Ke tlemela matheka a mebele ya basadi Afrika ka bophara
Ke nna seaparo sa maleba sa bošego go mašego a go fiša a Afrika
Seaparo sa mmapale sa mešongwana ya ka gae
Ke tlemela bana ka tšhireletšo, ka lethabo magetleng a bo mmago bona
Ke nna mpho ya maleba go betši ba baswa ga išita le bomme.
Ke humile ka diema, ke fetiša polelo magareng ga basadi
Ke gona bakeng sa mabobo le go nolofaletša mosadi
Eupša aowaowa - aowa, se dire phošo...
Ga ke fa go kgahliša monna
Ka kgonthe ga ke mogoketši wa thobalano
Hle se ntšhomiše bjalo ka sehlare sa ntšhirela go kaato
Seke wa khuta ka nna ge o kgetha go tlaiša
Oa bona
Seo ke seo Malome waka a se boletšego
Monna yoo a bego a ipitša mogwera wa tate wa potego
A abelana phapuši ya kgolego le yena sehlakahlakeng mengwaga ye lesome ka moka
O rile nna kea e nyaka
A re khanga yaka e realo
A re ka yona ke mogoketša malaong aka
Ka yona kea nyaka ke seo ke seboletšego
Efela o reng ka AOWA yeo ke e boletšego ka molomo waka
Esego ga tee eupša ga bedi
Le ka aowa hle yeo ke e boletšego ka mmele waka
O reng ka megokgo yeo e bego e keleketla sefahlegong saka ele ge ke robetše ke sa šikinyege ka tlabego
Ke lefaaseng lefe la go lwala seo elego thobalano
Ke lefaseng lefe la go lwala seo elego go dumela
Lefaaseng lona leo dikatane di fetogago batšwasehlabelo
Lefaaseng lona leo ke fetogago moitshwarahlepi yoo a swanelwago ke mollo
Lefaaseng lona leo ke gapeletšegilego go nyaka botšhabelo nageng dišele, ka gore ke boletše?
Le GASE lefaase laka
Ke legana nnang lefaase leo
Lefaase laka ke lefaase leo botate ba šireletšago ebile ga ba kate
Lefaase laka ke lefaase leo mosadi a ka kgonago go bolela
Ntle le letšhogo la tšhireletšo ya gagwe
Lefaase laka ke lefaase leo go se nago motho yo tee, motho yoo a lego ka godimo ga molao
Lefaase laka ke lefaase leo thobalano e lebogego e sego bohloko
‘Mo ebile ke legae laka’
ADVERTISEMENT
Ka DifokengActions
- ${title}


text:
11Nna, Paulose, yo ka thato ya Modimo ke lego moapostola wa Kriste Jesu, nna yo ke romilwego go yo bega kholofetšo ya bophelo bjo re nago le bjona ka go ba ba tee le Kriste Jesu, 2
ke dumediša wena, Timotheose, morwa wa ka yo ke mo ratago, ke re:
Nke Modimo, Tatagorena, le Kriste Jesu, Morena wa rena, ba go gaugele, ba go šokele, mme ba go fe khutšo.
3Ke leboga Modimo yo ke mo hlankelago bjalo ka borakgolokhukhu, ke sa itshetshengwe. Ke mo leboga ge ke go gopola ka mehla mo dithapelong tša ka bošego le mosegare. 4Ke gopola ge o be o lla, gomme ke duma go go bona gape, gore ke tle ke thakgale e le ruri. 5
Ke gopola tumelo ya mmakgonthe ye o nago le yona, tumelo ya go swana le yela makgoloago, Loise, le mmago, Onika, ba bego ba na le yona. Ke tloga ke kgolwa gore le wena o na le yona. 6Ke ka lebaka leo ke go gopotšago gore o tsošološe mpho ye Modimo a go filego yona mola ke go bea diatla. 7Gobane moya wo Modimo a re filego wona ga o re dire gore re boife; o re tlatša maatla le lerato le boitshwaro.
8Se hlabje ke dihlong tša go hlatsela Morena wa rena, goba wa hlabja ke dihlong ka nna ge ke le mogolegwa ka lebaka la gagwe. Wena o kgathe tema mo go tlaišetšweng Taba ye Botse go ya ka maatla ao Modimo a go fago ona, 9yena yo a re phološitšego mme a re biditšego gore re be ba gagwe, e se ka lebaka la mediro ya rena, eupša e le ka lebaka la maikemišetšo a gagwe le kgaugelo ya gagwe. O re file kgaugelo ye ka Kriste Jesu go tloga le go tloga, 10eupša bjale kgaugelo ye ya gagwe re e utolletšwe ka go tla ga Mophološi wa rena, yena Kriste Jesu. Yena o fedišitše maatla a lehu, a utolla bophelo bja go ya go ile ka Ebangedi.
11
Modimo o mpeile mmegi le moapostola le moruti wa Taba ye Botse ye, 12gomme ke ka lebaka le ke tlaišwago ka dilo tše. Eupša seo ga se nteše dihlong, ka gobane yo ke mmotilego ke a mo tseba, gomme ga ke na pelaelo ya gore o na le maatla a go lota tše a mphilego tšona go fihla ka Letšatši la Morena. 13O itshwarelele ka thuto ya nnete ye ke go lailego ka yona, e be tsela ye o e latelago, gomme o dule o le tumelong le leratong le re nago le lona re le ba Kriste Jesu. 14Tše dibotse tše o di filwego o di lote ka maatla a Moya wo Mokgethwa wo o phelago ka go rena.
15O a tseba gore batho ka moka seleteng sa Asia ba ntlhanametše; mo go bona ke boFigelose le Hermogenese. 16Nke Morena a ka gaugela ba lapa la Onesiforose, gobane o nkgothaditše makgathe a mantši. Go golegwa ga ka ga se gwa ka gwa mo leša dihlong, 17eupša o rile go fihla Roma a nnyaka a kgothetše a ba a nkhwetša. 18Nke Morena a ka mo gaugela ka Tšatši leo la Morena. Gomme dilo tše dintši tše a ntiretšego tšona kwa Efeso wena o di tseba gabotse.


text:
Similar content
Mothuši Le Lefelo La Gagwe La Go Ikgetha La Go Hlokomela
Kanegelo ye e bolela ka bana ba diphoofolo tšeo di tlišitšwego lefelong la tlhokomelo ya bana ba diphoofolo tša ditšhuana. Diphoofolo tšeo di hlokomelwa ke motho wa go kgethega le sehlopha sa gagwe.
Khayanga Le Nkgo Ya Gagwe
Kanegelo ke ya mosetsanyana yoo ba rego ke Khayanga. O be a sotlega morago ga gore batswadi ba gagwe ba hlokofale. Yena o ile a ya mabitleng a bona go nyaka thušo. Mohlolo wa nkgo wa diragala gona mabitleng ao gomme go tloga tšatši leo, Khayanga a bona thušo go tšwa batswading ba gagwe.


text:
Lebelela, Theetša O Phele Puku 7
रुपरेखा: From Luke and John. 24 sections. It has a picture book to go along with the recording.
भाषा परिवार: 424
भाषा: Northern Sotho
विषय: Resurrection of Jesus; Death of Christ; Multiple themes
दर्शक: General
तरीका: Monolog
ढंग: Bible Stories & Teac
दर्शकों का स्तर: General
लक्ष्य: Teaching
बाइबिल का प्रमाण: Extensive
स्थिति: Publishable
भाषा का पाठ
Matseno
Bagwera, a e kaba Yo a bitšwago Jesu ka kgonthe Morwa Modimo, (Yo a romilwego go tšwa go Modimo) le gona a A ka kgona go re fa bophelo bjo bo sa felego. Matswalo a Jesu, Mehlolo ye a e dirilego, bophelo bja Gagwe, tsogo ya Gagwe bahung le lentšu la gagwe, di šupa gore ke Yena Morwa Modimo.
Ge o theeleditše "cassette" ye, lebelela mo diswantšhong pukung ye "pink". Ge o e kwa se bula letlakala la go latela.
Seswantšho 1: Matswalo a Jesu
Johana 1:1-14; Luka 2:1-11
Lebelela seswantšhong. Se bontšha setala, seo ke lešaka leo ba hlahlelago diphoofolo. Se bontšha le ngwana yo a sa tšo go belegwa le mosadi, mmago ngwana, monna wa gagwe le batho ba bangwe ba bararo, bao e lego badiša. Bohle ba lebeletše ngwana. Leina la gagwe ke Jesu. Motho yo mongwe o khunama pele ga ngwana Jesu. Ke ka baka la eng a swanetše go dira seo? Lebaka ke, gore Jesu ke ngwana yo bohlokwa wa lesogana ga go na yo a tsebago go belegwa wa go swana naye.
Pele Jesu a ka belegwa lefaseng. O be ale go no Modimo (mo go bitšwago legodimong) gomme tšohle di dirilwe le Yena Jesu.Modimo ke moya, empa O iponagaditše ka Jesu, Yo a ilego a belegwa mmagwe e sale lekgarebe (a sa tsebe monna). Se se kgonegile ka Moya wa Modimo. Moya wona woo o phetši go Jesu Kriste. Tšohle tše di bontšha gore Jesu ke Modimo.
Jesu O tletše go re lokolla sebeng le go re šupa etsa gore re ka ba bana ba Modimo bjang.
Seswantšho 2: Jesu O Fetoša Meetse E Ba Beine
Johana 2:1-11
Ge Jesu A godile, O kile a ba moketeng wa lenyalo ka tšatši le lengwe. O be a na le barutiwa ba Gagwe le Maria mmagwe. Maria o be a tseba gore Jesu yo ke morwa Modimo, bjalo ge beine e fedile, a mmotša ka seo. Gomme a botša bašomedi, "Dirana tšohle tše a le botšago." Go be go na le dipitša tše dikgolo tše tshela kgauswi.
Jesu a re go bašomedi, "Tiatšang dipitša ka meetši" Ba dira.
Gomme a re, "E kgang a mangwe le fe yo mogolo wa mokete. Meetse a be a fetogile go ba beine yo bose.
Barutiwa ba Jesu ba thoma go bona gore O na le maatla a magolo go tšwa go Modimo, gomme ba Mo dumela.
Seswantšho 3: Motho Wa Go Lwala Sedibeng
Johana 3:1-36
Nikodimo e be e le monna yo bohlokwa, moetapele, moruti go Israele. O ile a kwa gore Jesu o dira mehlolo. O tsebile gore Jesu O swanetše go ba a etšwa go Modimo.
Tšatši le lengwe a ya go Jesu bošego go bolela ka ga Modimo le mehlolo yeo Morena Jesu a bego a e dira. Jesu a re go yena, "Ke go botša nnete, ga go yo a tlo go bona mmušo wa Modimo ge a sa tswalwa leswa." Nikodimo a botšiša, "Motho a ka tswalwa bjang leswa a tšofetše?" Jesu a fetola, "Ge ngwana a belegwa ke mmagwe, ke bophelo bja nama. Ka go motho o swanetše go tswala ke Moya wa Modimo gore a be le bophelo bja moya. Seo se ra gore yo mongwe le yo mongwe yo a dumelago a boloka melao ya Morena Jesu Kriste, o tšwetšwe leswa Badumedi ba ba phela ka go sa felego, ka gobane Moya wa Modimo o phela go bona. Empa yo mongwe le yo mongwe yo a sa dumelego go Jesu, o tla ba kgole le bogote Modimo ka go sa felego gomme a ka se tsene legodimong.
Seswantšho 4: Muši O Khunama Pele Ga Jesu
Johana 4:46-54
O be o tla dira eng ge morwa gago a be a lwala kudu? Monna mo setšhwantšhong o sepetše leeto le letelele go hwetša Jesu. E be e le muši yo bohlokwa empa o kgopetše Jesu a re, "Morena e tla pele ngwana waka a ka hwa."
Jesu a fetola, "O ka sepela. Morwa gago o tla phela."
Monna a dumela Jesu gomme a ya gae.
Ge a sale leetong, bahlanka ba gagwe ba mo gahlanetša. Ba mmotša gore morwa wa gagwe o phedile (fodile).
Tate a lemoga gore nako yona yela ge Jesu a re, "Morwa wa gago o tla phela," sehuba se tlogetše ngwana. Ka, go monna le ba ntlo ya gagwe ba dumela go Jesu.
Seswantšho 5: Monna Wa Molwetši Sedibeng
Johana 5:1-47
Mo motseng ya Jerusalema go be go na le sediba. Batho ba go lwala ba dumela gore ka dinako tše dingwe, ge ba tsena sedibeng meetse a sa tšo hudugwa, motho wa mathoma go tsena sedibeng o tla folawa.
Monna o mongwe, o be a lwadile mengwaga ye masome tharo seswa; Jesu a mmona ka thoko ga sediba are, "A o rata go fola?"
Empa monna a fetola, "Ga ke na motho wa go mpholosetša sedibeng ge meetse a sa tšo hudugwa."
Gomme Jesu a re, "Tsoga! rwala malao a gago o sepele! Ka bjako monna a ba a phedile. Batho ba bangwe ba be ba befeditšwe ke Jesu gobane. A fodišitše molwetši ka tšatši le bohlokwa, le lekgethwa la Modimo la go bitswa Sabatha.
Le ke letšatši leo baJuda ba khutšago medirong ya bona ya tšatši ka tšatši, go tumisa Modimo. Monna a sepela a botša baJuda gore ke Jesu yo a mo fodišitšego, empa ga ba ka ba rata go dumela go Jesu.
Mošome wo wa go fodiša o bontšhitše gore Jesu O na le ditokela le maatla a Modimo a go fodiša tšatši lefe kapa lefe, le ge e le ka Sabatha.
Seswantšho 6: Jesu O Fepa (Huriša) Batho Ba Go Feta 5000
Johana 6:1-15, 25-28, 35; Mareka 6:41; Mateo 14:19
Batho ba bantši ba kwa gore Jesu o kgona go fodiša malwetši, gomme ka tšatši le lengwe lešaba la mo latela go yo nageng a fase. Mosegare Jesu a botšiša barutiwa ba Gagwe "Re tla rekela batho ba dijo kae?" Yo mongwe a fetola, "Go na le mošimane yo a nago le dinkgwa tše hlano le hlapi tše pedi tše di nnyane, empa a di ka kgona go fepa lešaba le?"
Jesu a dira gore batho ba dule ka dihlopha. A tšea dinkgwa le dihlapi a leboga (rapela) go Modimo. Morago a ngwathaganya dinkgwa le dihlapi. A fa batho diripa, ka mo ba ratago.
Letšatši le le latelago lešabala boela la latela Jesu. Gomme a re go bona, Ke le botša nnete, ga le nnyake ka gobane le bone mehlolo le dika, empa gobane le jele dinkgwa la kgore." A re go bona, "Le se ke la šomela dijo tšeo di senyegago, empa e tšeo di sa senyegego go ya bophelong bjo bo sa felego, bjoo Morwa wa Motho a tla go le fa."
Jesu o be a bolela ka Yena mong. A bolela are Modimo Ntate O kgahlwa ke Yena. Ka baka leo Jesu a bolela gape a re, "Ke Nna borotho bjo bophelo, Yo a tlago go Nna a ka se swarwe ke tlala.
Seswantšho 7: Jesu O Sepela Godimo Ga Meetse
Johana 6:16-21; Mateo 14:22-32
Ka pejana ka morago ga ge Jesu a fepile lešaba, A ba laela gore ba sepele. Gomme Jesu a sepela a nnoši a ya thabeng, go rapela Modimo.
Barutiwa ba tsena leselawatleng go tshela lewatle le legolo. Bjale e be ele leswiswi gomme moya wo maatla wa tsoga lewatleng. Gomme Jesu a tla go bona, a sepela godimo ga meetse. Bona ba nagana gore Jesu ke seriti (sepoko) gomme ba tšhoga gagolo.
Jesu are go bona, "Ke Nna. Le seke la tšhoga." A tsena sekepeng le bona, le bona ka pela, moya wa Kgauša. Bagwera, se gape se supeditše barutiwa le rena gore maatla a Modimo a šoma ka Jesu.
Seswantšho 8: Jesu O Fodiša Sefofu
Johana 9:1-41, 8:12
Go kile gwa ba le motho yo a belegwego a le sefofu. Barutiwa ba Jesu ba be ba gopola gore o belegwe a le sefofu ka baka la gore o dirile sebe goba batswadi ba gagwe. Empa Jesu a ba botša gore monna yo o belegwe a le sefofu, gore ba kgone go bona mošomo wa Modimo bophelong bja gagwe. Jesu a tshwela mare fase a dira leraga. A tšhela (mmu) lerago mahlong a monna yoo wa sefofu. Gomme Jesu are go Yena, "Sepela, o hlape sedibeng sa Siloam." Siloam ke gore boromelo.
Motho a dira seo Jesu a mo laetšego. A sepela a hlapa a boyela gae a bona.
Bagwera, bontši bja rena re difofu go kwešišeng megopolong ya rena ditsela tša Modimo. Jesu o rile, "Ke Nna seetša sa lefase. Mang le mang yo a ntatelago, a ka se ke a sepela leswiswing, empa o tla ba le seetša sa bophelo.
Seswantšho 9: Jesu O Bitša Lazarus Go Tsoga Bahung
Johana 11:1-46
Monna wa go bitšwa Lazarus o be a lwala. Dikagaetše tše pedi tša gagwe, di bitšwago Maria le Martha, tša romela molaetša go Jesu, tša re, "Morena, yo o mo ratago o a lwala." Ge Jesu a e kwa molaetša, A re, bolwetši bjo ga se bja go iša lehung, Aowa, ke bja letago la Modimo gore Morwa Modimo a retwe ka bjona."
Jesu o be a rata Lazarus le dikgaetšedi tša gagwe tše pedi. Empa Jesu ga a ka a ya go yena ka pela. Ka morago ga matšatši a mabedi Jesu a re go barutiwa ba Gagwe, "Lazarus o hlokofetše (hwile) gomme ka baka la lena ke thabile gobane ke be ke se ona, gore le kgone go dumela go Nna. Empa a re ye go yena gona bjale."
Ge Jesu a fihla, Lazarus o be a setše a le lebitleng matšatši a mane. Dikgaetšedi tša gagwe di be di kwele bohloko gobane Jesu a sa ka a tla a mo fodiša. Empa Jesu a re, "Kgaetšedi ya lena e tla tsoga gape."
A laela batho go bula lebitla. Gomme a bitša, "Lazarus etšwa!" Gomme Lazarus a tšwa, a sa tatilwe ka diaparo tša mabitleng. Pele Jesu a ka tšoša Lazarus bahung, Jesu o rile go Martha, "Ke Nna tsogo gomme ke fa bophelo. Mang le mang a dumelago go Nna, o tla phela ka go safelego (le ge a ka hwa).
Seswantšho 10: Jesu O Hwa Sefapanong
Johana 18:1-19:42
Jesu O bonagaditswe, ke mehlolo ye a dirilego, gore ke Yena Morwa Modimo. Empa baetapele ba baJuda ba be ba na le lehufa. Ba nyaka go mmolaya. Jesu a botša barutiwa ba Gagwe gore O swanetše go hwela dibe tša batho bohle.
Yeo e be e le tsela ye tee, gore A tliše (batho) bannab, asadi le bana go Modimo.
Judas, yo mongwe wa barutiwa ba Jesu, o mo ekile go baJuda ka baka la tšhelete (masome a mararo a silibere) Ba tla ba swara Jesu.
Petro le barutiwa ba bangwe (balatedi) ba tšhaba ka go boifa. Baetapele ba baJuda ba be ba iša Jesu kgolegong, empa ba paletšwe go hwetša se ba bego ba ka mmega molato ka sona.
Empa ba tšwela pele go goeletša le ge go le bjalo, "Mmapoleng, Mmapolana."
Ka morago Jesu a tlišwa pele ga batho. Le bona ba goeletša bare "Sepelang le Yena! Sepelang le Yena! Mmapoleng! Ka go banna ba mmolaya morwa Modimo wa go hloka bosodi. Bahlakodi ba ba bedi ba hwa le Yena. Ba be ba otlwa ka baka la masenyi a bona, empa Jesu Yo a sa tsebego go dira sebe, O hwile bjalo ka sehlabelo ka baka la dibe tša batho bohle, le tša gago le tšaka, Jesu e be e le sehlabelo se tee seo Modimo a be a tla se amogela bakeng sa dibe tša rena.
Seswantšho 11: Maria Le Jesu Lebiteng
Johana 19:38 - 20:18; Mateo 27:60
Yo mongwe wa balatedi ba Jesu wa go bitšwa Josefa, a kgopela mmele wa Jesu. O ile a fiwa gomme Josefa a o bea (mmele wa Jesu) lebitleng le leswa leo Josefa a bego a itiretše. Josefa a tswalela mojako ka leswika le legolo. Ka letšatši la boraro Maria Magdalene a ya lebitleng. Leswika le be le pšhikološitšwe. Maria a thoma go lla. A khunama a lebelela ka lebitleng. Mmele o be o se gona.
Barongwa ba ba bedi ba be ba dutšimo mmele wa Jesu o bego o beilwe. Maria a retologa a bona motho a emile, empa ga a ka a hlokomela gore ke Jesu. Jesu a botšiša Maria, "Mosadi, o llelang? O nyakang?"
Maria a nagana gore ke mong serapa gomme a (kgopela) botšiša gore mmele wa Jesu o kae. Gomme Jesu are go yena, "Maria A hlokomela gore ke Jesu. O be a phela.
A re go Yena, "Sepela go banabešo o ba botše gore ke boela go Tate le wa (gago) lena, go Modimo waka le Modimo wa lena." Banabešo Jesu o be a e ra barutiwa ba Gagwe. Lebitla le paletšwe go swara Morwa Modimo yo a phelago.
Seswantšho 12: Jesu O Bonagala (Tswelela) Go Barutiwa Ba Gagwe
Johana 21:1-19
Pele Jesu a ka rotogela legodimong, O dirile mohlolo wo mongwe gape. Bošegong bjo bongwe barutiwa ba Gagwe ba ya go rea dihlapi, empa ba se sware selo. Ge bo e sa, motho a tšwelelela lebopong la lewatle. A ba botša go lahlela malokwa a bona ka go la go ja ga leselawatle gomme ba tla hwetša dihlapi. Ba obamela gomme ba swara dihlapi tše dintši.
Gomme barutiwa ba hlokomela gore motho yo a bolelago le bona ke Jesu.
Ba tliša hlapi tšome lebopong. Ge ba feditše go ja, a bolela le bona, Petrose le yena be a le gona. Petrose o be a ile a tšhoba pelenyona, lumogo le borutiwa ba bongwe. Nakong ya go sworwa ga Jesu, mme morago ga fe o a mo latola. Morena Jesu a re go Petrose. Ntatele. A botša Petrose gore a rute batho a be a ba hlokomele. Metswake, Modimo nyaka gore batho komoka ba tsebe ka ga Jesu, le ka ga Mehlolo ya gagwe, gore ba tle ba dumele go Modimo, le go Morwa wa gagwe. Molatele, o tleo a mogele bophelo bjo bo sa feleng.
Matseno
Bagwera, Jesu ke Mophološi (Yo a re phološago). O re phološa sebeng le diphošong, gomme O re phološetša bophela bjo bo sa pelego.
Theetša dithuto ka botlalo ka Jesu gomme o lebelele mo seswantšhong se se latelago ge o ekwa modumo wo.
Seswantšho 13: Jesu O Ruta Barutiwa (Balatedi)
Luke 24:13-35
Bontši bja baJuda bja tshepa gore Jesu o tla ba phološa manabenga bona,babuši ba baRoma. Empa seo e be e se seo Jesu A bego ase tletše lefaseng.Ka go ka morago baJuda ba ba kgopela baRoma go bolaya (bapola) Jesu.
Babusi ba bolaya Jesu ka go mo kokotela sefapanong mo a ilego a hwela gona.
Ka tšatši le lengwe, morago ga lehu la Jesu le go tsoga bahnung, barutiwa ba Gagwe ba babedi ba be ba eya gae.
Ka bjako Jesu a fihla go bona. Ba ile ba nagana gore ke motho o šele, ka go ba mo botša seo se direlego. Bjalo Jesu a ba ruta seo Moshe le baporofeta bohle (baruti) ba Modimo ba boletšago ka Yena (Yesu) mangwalong (Bibeleng) mengwageng ye mentši ya go feta.
Ba porofeta ba rile O (Jesu) tla hlarišwa a hwa. Ba boletše le gose O tla tsoga bahung go dula letsogong le letona la Tatagwe mo a tla bušago mmušong wa Modimo ka go sa felego.
Bošegong bjoo a dula go ja le barutiwa bao ba ba bedi. Se a ngwathaganya senkgwa a ba nea, mahlo a bona a bulega gomme ba bona gore ke Jesu. Bjalo a nyanalala mahlong a bona. Ba ya Jerusalema go yo botša barutiwa ba bangwe gore ba bone Jesu le gore O aphela. A nke re kwe gore Jesu ka sebele o re ruta eng go tšwa mangwalong.
Seswantšho 14: Morwa Gare Ga Dikolobe
Luka 15:11-19
Jesu a aba botša seswantšho ka monna yo a bego a na le barwa ba ba bedi. Yo monnyane a re go tatgwe "Mphe karolo yaka (lefa)". Gomme ntate a aroganya lehumo baneng ba gagwe ba babedi. Yo monnyane a ya nageng ya kgole. A fetša tšhelete ya gagwe ka bophelo bja bo phoofolo.Gomme tlala ye kgolo ya fihla nageng yeo. Mošimane o be a se na le se se šetšego. Ka go a ya go šoma mo mong a ilego a mo romela tšhemong go yo fepa dikolobe. Mošimane o be a swerwe ke tlala a nyaka go ja dijo tša dikolobe. A thoma go nagana. Bahlanka ba tate ba hwetša dijo tše dintši, gomme mo ke a hwa ka tlala. A ipotša "ke tla boela go tale ka re! Tate ke senyeditše legodimo le pele ga gago. Ga ke sa swanelwa go bitšwa morwa wa gago. Ntire bjalo ka bahlanka ba gago. Bjalo a tsoga a ya go tatagwe.
Seswantšho 15: Morwamotimedi O Boya Gae
Luka 15:20-32
Ge morwa a sa le kgole, tatagwe a mmona. A mo kitimela. A mo gokara a mo a tla. A botša bahlanka ba gagwe go tliša diaparo tše bohlokwa le go lokiša dijo tše dibose.
A boela are "A re ketekeng: Gobane morwa yo waka o be a hwile, gomme o boetše o a phela, o be a timetše, o humanwe." Go ile gwa thabja kudu. Bagwera, Jesu o re boditše gore Modimo yo a re bopilego, O swana le Tatagwe. Batho bohle ba swana le morwa yo a bego a dirile dibe. Empa Modimo o sa re rata. O hlologetše gore retle go Yena.
O rata go re phološa (go re lebalela). Ka go o rometše Jesu go tla go nyaka lego phološa bao ba aroganego le Modimo. Batho ba ba aroganego le Modimo, ba timetše gomme Jesu ke tsela ka e tee ya batho bao ba timetšego go boyela go Modimo, Ntate.
Seswantšho 16: Lehumo La Monna Wa Mohumi
Luke 12:13-21
Jesu a botša lešaba seswantšho se sengwe ka monna wa mohumi ya a bego a na le mabele. A nagana go aga moago go boloka mabele gomme a ipotša, "O na le tšohle tše o di hlokago, mengwaga ye mentši. Phela gabonolo, eja onwe o iketle."
Empa Modimo a re, "Wena setlaela! Bošegong bjona bjo o tla hwa. Ke mana yo a tlo go tšea mahumo a o a kgobokeditšego?"
Bagwera, Jesu a re, "Se ke ka go swanetšego go ba ka gona go yo mongwe le yo mongwe yo aipolokalago empa a sa huma pele ga Modimo." Se ke segwera sa gagwe le Modimo le go mo tshepa.
Seswantšho 17: Mokgopedi Le Monna Wa Mohumi
Luke 16:19-31
Jesu a boela a ba botša ka ga monna yo mongwe wa mohumi yo a bego a na le tšohle. Ga a ka a iša felo ka mokgopedi kgorong ya gagwe. Modi idi a hwa a ya legodimong. Gona a dula ka lehlakoreng la Aborahama (tata mo golo wa baJuda). Ge monna wa mohumi a ehwa, a ya lefelong la bohloko la mollo le dihlorišo, la go bitšwa hele. A bitsa go Aboraharna, go romela mokgopedi go mo fa meetse, empa Aborahama are: Magareng ga rena gogona le legaga. Bao ba ratago tloga mo go tla go wena, ba ka se kgone, le bao ba ratago go tšwa go tla go rena.
Bagwera, diheleng ga go na go iketha le tsela ya go tšhaba. Ba ba yago gona, na tla hlokofatšwa go ya go ile. E ka ba re bahumi goba badidi, re swanetše go latela tsela ya Modimo, ge re rata go ya legodimong ka morago ka lehu. Ka go dumela go Morena Jesu Kriste bjale gomme o tla phološwa go ya diheleng lebaleng le le tlago.
Seswantšho 18: Mogwera Mojakong
Luka 11:5-13
Monna o kile a ya go mogwera wa gagwe bošego gare are: "Mogwera, nkadime dinkgwa tša borotho tše tharo, gobane mogwera wa ka go tšwa kgole o nketetše gomme ga ke na dijo gomo nea.
Mogwera ka ntlong o be a šetše a robetše le bana ba gagwe. Ga a ka a rata go tsoga, empa motho mojakong ga a ka a ba le dihlong go tšwela pele go kgopela, mogwera a tsoga a mo fa seo a bego a se kgopela.Jesu are: "Kgopela gomme o tla fiwa, nyaka o tla hwetša, kokota o tla bwelwa mojako. Gobane mang le mang yo a kgopelago o a amogela, yo a nyakago o a hwetša kokofa, yo a opagoo a bulelwa. Jesu a boela a re ye swanela go kgopela go Modimo. Ke Ntate wa rena wa go loka.
O rata go re fa Moya wa Gagwe o Mokgethwa le go re abela dihloko tšohle tša rena.
Seo re swanetšego go se dira ke go tšwela pele thapelong re kgopelo a re thuše go mo obamela lentšu la Gagwe le go Mo tshepa.
Seswantšho 19: Banna Ba Babedi Ntlong Ya Modimo
Luka 18:9-14
A e ka ba Modimo O theetša bohle bao ba tlago go Yena ka thapelo? Mo seswantšhong re bona banna ba babedi ba rapela ntlong ya Modimo. Yo mongwe ke modumedi kudu. O bile o ikgogo moša kudu. A rapela a re; Modimo, ke a go leboga gobane ga ke swane le batho ba bangwe-bahlakodi, badiradibe, diotswa-goba go swana le yena yo molekgetho "Modimo ga a ka a thabela thapelo ya monna yo.
Monna yo mongwe yo e be ele molekgetho wa go se tshe pagale. O be a utswaditšhelete tša batho. O tsebile gore ga a thabiša Modimo. A ipetha sehuba a khunaniša hlogo ya gagwe ka go nyama. A rapela go Modimo a re, "Modimo nkgaugele nna, Modiradibe!" Jesu a re Modimo a kwa tha pelo Yeo. A mo lebalela sebe.
Bagwera, Modimo o hloile baikgogomoši, empa O annogela bao ba ikokobetšago pelong.
Seswantšho 20: Monna O Bjala Peu Ya Gagwe
Luka 8:4-9
Tšatši le lengwe Jesu a ruta batho ba bantši. A re, Molemi o ile a ya go bjalo peu. Ye nngwe ya wela tseleng, dinonyana tša a ja.
Tše dingwe tša wela leswikena ge mela, mehlare ya pona gobane go be go se na le (meetse) monola. Ye nngwe ya wela meetlweng, ye e ilego ya gola gotee le yona gomme ya ibipa.
Ye nngwe ya wela mmung wo Mobotse. Tsa gola tša ba le punoye botse, lekgolo go feta ga yeo e bego e bjetšwe. "Jesu A re go batho, "Yo o nago le tsebe ya go kwa, a a kwe (akwešiše) Ka morago ga se, Jesu, barutiwa, ba mmotšiša gore seswantšho se ra go reng.
Seswantšho 21: Peu E a Mela
Luka 8:9-15
Jesu A hlaloša seswantšho ka mokgwa wo, "Peu ke lentšu la Modimo. Yeo tseleng ke batho bao ba kwago. Gomme Yo mobe a tla a le tšea Lentšu, gobane ga a rate go ba dumela le go Morena Jesu go ba phološa dibeng tša bona.
Yeo leswikeng ke bao ba amogelago Lentšu, ba dumela sebakanyana, empa ka nako ya meleko ba wa.
Peu gare ga meetiwa e a hlabja ke dipelaelo tša bophelo le mahumo.
Peu Ye botse e amogela lentšu gomme ya ba le puno ye botše.
Bagwera, o tla kwa le go amogela lentšu la Modimo bjang? A o tla le nyatša gomme wa lahlega? Goba o tla dumela lentšung la Modimo, wa le hlompha gomme wa thabiša Modimo? Ka go o tla ba bjalo ka peu ye botse mmung wo mobotse.
Seswantšho 22: Thušo Monneng Wa Go Gobala
Luka 10:25-37
Re ka tshepa bjana gore re thabiša Modimo matšatšing ohle a go phela ga rena? Bibele e re ruta gore re swanetse go rata Modimo le batho bohle. Empa ke bafe batho bao re swanetšego go ba rata.
Jesu a bolela seswantšho ka motho yo a bego a sepela tseleng ya go se tlwaelege. Bahlakodi ba ba mo hlakola. Ba utswa tÜohle tše a bego a na le tšona ba mo tlogela a le makgatheng.
Batho ba badumedi kudu ba babedi ba tla. Bo bona monna wa go gobala, empa ba se mo thuše. Gomme mošebe a fihla gona tseleng. A mo kwela bohloko.
A mo bofa dintho. A mo nametša lekaba la gagwe a mo iša ngwakong wa baeti gore athušwe. Jesu a re ge re rata Modimo, re swanetše go bontšha lerato le, ka go thuša yo mongwe le yo mongwe yo a nago le hloko.
Seswantšho 23: Mong Ntlo Otla Gae
Luka 12:35-48
A o a gopola, gore ka morago ga go hwa ga Jesu. O ile tsoga le bitleng? Barutiwa ba Gagwe ba ile ba mmona pele a ka boela legodimong. Jesu a ba botša gore O tla boya gape. A re bohle bao ba dumelago go Yena, ba swanetše go ba bjalo ka bahlanka bao ba letetsago mongwa bona go boya go tšwa moketeng wa lenyalo.
Jesy are, "Go tla ba botse go bahlanka bao, mong wa bona a tla ba hwetša ba lokile..."
Bagwera, ga re tsebe gore Jesu o boya neng? Re swanetše go mo šomela le go Mo letela go amogediswa le go mo amogela ka pela ge a fihla. O tla dira nako yeo ya lethabo le legolo le hlalalo. Empa go ba ba sa dumelego go tla ba e le nako ya bothata kudu.
Jesu a buela are bao ba bego ba na le mošomo ka bahlanka ba Gagwe ba swanetše go ema go loka, go emela go buya ga Gagwe. Ge ba sepetša tša Ngwako wa gagwe ka bothakga le go hlokomela badiredi ba Gagwe ba hla amogela moputso wo mogolo. Empa ge ba betha bahlanka, ba tagwa, kotlo ya bona e tla ba ye kgolo.
Seswantšho 24: Monna Sehlareng
Luke 19:1-10
Jesu o kgona go phološa yo mongwele yo mongwe sebeng. Theetša se: Zachaeus e be e le molekgetho wa mohumi. O be a sa tshepegi ga utswa le ditšhelete tša batho. O ile a rata go bona Jesu, empa e be e le yo mokopana gomme Jesu a dianeditšwe ke lešaba le legolo. Ka go Saeo a namela mohlare.
Ge Jesu a fela, A lebelela godimo are, "Sakeo fologa, ka pela. Ke swanetše go ya ngwakong wa gago lehono." Batho ba ile ba makala. Sakeo e be e le monna wa go se loke.
O ile a fologa a amogela Jesu ka lethabo. A botša Jesu gore o tla fetoga mekgweng ya gagwe ya go se loke. O tla busetša tšeo a di ntswitšego.
Gomme Jesu are, "Lehono phološo e tlile mo ngwakong wo."
Bagwera, Jesu o tlile go nyaka le go phološa yo mongwe le yo mongwe yo a lahlegilego. Gopola, go o rata go arogana le go fetoga ditseleng tša gago tše dimpe, bjalo ka Sakeo seo a se dirilego, o ka kgona go ema go loka le Modimo ka go dumela le go obamela Jesu Kriste.


text:
HOCKEYGODS IMAGESUPLOAD
over 8 years ago
Lego, Slap Shot Lego, Lego Hockey, Lego Street Hockey, Lego Puck, Lego Game, Lego Hockey Game, Custom Lego, Lego Hockey Player, Never Lego of the Puck
over 9 years ago
Lego Hockey, Vintage Lego, Lego Puck, Lego Mask, Lego Rink, Lego Game, Lego Hockey Game, Lego Hockey Player, Lego Sports Hockey NHL Championship Ch...
over 9 years ago
Lego, Dressing Room, Hanson Brothers, Slap Shot, Slap Shot Movie, Slap Shot Lego, Lego Hockey, Lego Hockey Player, Kids Toys, Lego Dressing Room
over 9 years ago
Lego, Lego Hockey, Lego Puck, Lego Rink, Lego Stadium, Lego Game, Lego Hockey Game, Lego Brick Arena, Custom Lego, Lego Hockey Player
over 9 years ago
Lego, Lego Hockey, Custom Lego, Lego Hockey Player
over 9 years ago
Lego, AHL, Lego Hockey, Custom Lego, Lego Hockey Player, Wolf Pack, Lego Wolf Pack, Hartford Wolfpack
over 9 years ago
Lego, Lego Hockey, Lego Street Hockey, Lego Game, Lego Hockey Player, Lego Elvis, Elvis on Hockey Skates
over 9 years ago
Lego, 2010, Lego Hockey, Lego Street Hockey, Lego Game, Lego Hockey Player, Hockey Groom
All 8 images


text:
Lebelela, Theetša O Phele Puku 8
रुपरेखा: The Young Church and Paul. 24 sections. It has a picture book to go along with the recording.
भाषा परिवार: 425
भाषा: Northern Sotho
विषय: Holy Spirit; Multiple themes
दर्शक: General
तरीका: Monolog
ढंग: Bible Stories & Teac
दर्शकों का स्तर: General
लक्ष्य: Teaching
बाइबिल का प्रमाण: Extensive
स्थिति: Publishable
भाषा का पाठ
Matseno
Madume (lekae bagwera).
Ke rata go le tsebiša ka ga Moya mokgethwa wa Modimo yo a phelago. Ge o theeletša "cassette", lebelela diswantšho gare ga puku ye "purple". Ge o e kwa sikinale (SIKINALE) fetela letlaleng le le latelago.
Seswantšho 1: Jesu O Boela Legodimong
Ditiro 1:1-11
Lebelela seswantšhong. Morena Jesu o rotogela legodimong ka leru. Barutiwa ba Gagwe ba mo lebeletše. Jesu ka nnete ke Modimo, gomme o tšwile legodimong, a tla lefaseng nywaga e ka ka bong mengwagae 2000 ye e fetilego.
Jesu o belegwe ke kgarebe ye e bego e bitšwa Maria, Motseng ya go bitšwa Bethlehema.
Jesu o ile a ba motho, gore a bontšhe bo Modimo. Batho ba be ba nyamišitše Modimo ka ditsela tša bona tše dimpe. Ba dirile dibe. Moputso wa sebe ke lehu, le go arogana le Modimo. Empa Modimo o rata batho bohle. Ga a rate ba e ya 'diheleng' (Tulo ya kotlo ka Modimo). Ka go o Jesu o tlile go rwala kotlo bakeng sa dibe tša rena. Kotlo yeo e be e le lehu. Batho bakgopo ba dirite gore Jesu a bolawe, ka go mmapola koteng ya sefapano. Batho ba bantši ba mmone a ie gona moo sefapanong.
Empa ba bantši ba balatedi ba Gagwe ba mmone ka morago ga ge a tsogile lebitleng gomme a ba botša, "Le tla hwetša maatla ge Moyamokgethwa o theogela go lena gomme le tla botša batho ka Nna."
Se se ra gore balatedi ba Gagwe ba swanetše go ya lefaseng lohle ba botša batho bohle ka ga Gagwe.
Ge ba a ba fe malao woo, Jesu o ile a nyologela ka leru, bjalo ka ge o bona seswantšhong.
Ka tšatši le lengwe Jesu o tla boya lefaseng ka mokgwa wo a rotogetšego ka gona legodimong.
Bjalo batho bohle bao ba dumelago go Morena Jesu gomme ba (boloka melao ya Gagwe) ba mo hlompha ba na le mpho ya Modimo ya bophelo bjo bo sa felego.
Seswantsho 2: Moyamokgethwa O Tla Ka Mollo
Ditiro 2:1-12
O a gopola gore Jesu o tshepišitše barutiwa ba Gagwe gore o tia ba romela Moya wa Gagwe O Mokgethwa (balatedi ba kgauswi). Ka pejana ka morago ga thotogelo ya Jesu, Barutiwa ba Gagwe ba ile ba dumelelana go kopana ngwakong go yo rapela.
Gomme MoyaMokgethwa wa Modimo, o ile wa theogela go bona. Ka bjako go ile gwa kwala modumo go tšwa legodimong, bjalo ka moya wo tšutiong. Gomme batho ba bona seo e kego maleme a mollo. Maleme a mollo a mantši a dikgabo tša mollo tša dula godimo ga yo mongwe le yo mongwe wa badumedi.
Ba ile ba tlatšwa ka Moyamokgethwa wa Modimo, ba thoma go bolela ka maleme a šele Mehlolo ya Modimo. Jesu ka nako tšohle O dira tšeo A di tshepišago, gobane Jesu O rometše Moya wa Gagwe O mokgethwa go bohle bao ba Mohlomphago le go Mo dumela.
Seswantšho 3: Petrose O Rerela Batho
Ditiro 2:14-41
Moya mokgethwa wa Modimo wa tla go barutiwa baJesu Jerusalema, nageng ya baJuda.
Nakong yeo go be go na le baJuda ba bantši Jerusalema, go tšwa mafelong o fapafapanego, bjalo ka ge o bona seswantšhong se.
Ba be ba bolela ka moleme fapafapanego, a montši. Moyamokgethwa o thušitše barutiwa baJesu go bolela ka maleme a mantši, gore batho ba kgone go kwa le go kwešiša molaetša ka ga Morena Jesu.
Empa batho ba bangwe ba ile ba nagana gore balatedi ba Jesu ba tagilwe ke beine, ka go yo mongwe wa baApostola wa go bitšwa Petro, se o ile a Mela le baApostola ba bangwe ba lesome tee. A bolela mo lekgotleng are: "Aowa, batho ba ga ba tagwa." Bontši bja batho bo ile ba dumela seo Petro a bego a se bolela.
Ba ile ba kolobetšwa. Ele sešupo sa go hlatswiwaga dibe. Le bona ba amogela Moya Mokgethwa, ba thoma go latela tsela ya Jesu.
Seswantšho 4: Phuthego (Kereke) Ya Mathomo Ya Bokriste
Bona 1 Bakorente 11; Ditiro 2:42-47
Batho ba bantši Jerusalema ba tshepa Jesu, ba thoma go ba balatedi ba Gagwe. Batho bao ba amogetšego moyamokgethwa wa Modimo, ba fela ba kopana bjalo ka lelapa le legolo, gomme se e bile mathomo a kereke ya boKriste. Ka morago ba ile ba bitšwa baKriste. Ba abelana dilo tša bona, ba hlokomelana.
Tšatši le lengwe le le lengwe ba ya ntlong ya Modimo ye kgolo Jerusalema, ya go bitšwa tempele. Moo ba be ba rapela le go tumiša Modimo gammogo.
BaApostola ba ba ruta gotšwa lentšung la Modimo. BaKriste le bona ba hlakana malapeng a bona, go ngwathelang dijo.
Ka nako tše dintši ba ngwathantšha le go ja senkgwa, ba bile nwa le seno sa morara lebakeng le bohlokwa la sejo, sa go bitšwa selalelo sa Morena.
Jesu o laetše barutiwa ba Gagwe go dira bjalo. Gobane bošegong bjo bongwe pele Jesu a tla bapolwa, O ile a ja le barutiwa ba Gagwe gomme ge a lebogile. A tšea senkgwa a se ngwatha, a fa barutiwa ba Gagwe senkwa, e be e le pontsho (segopotšo) sa gore mmele wa Jesu o robagantšhitšwe ka baka la bona sefapanong. Ka mokgwa wo bjalo, Jesu le yena O ile a tšea le senwelo sabeine, a fa barutiwa ba Gagwe gore ba nwe. Seno se be se swanetše go ba gopotša ka madi a Gagwe ao a be go a swanetše go tshologa ka baka la bona sefapanong. Jesu a ba laela go dira se, go re ba Mo gopole.
Ka go o mang le mang yo a tshepago le go hlompha Morena Jesu Kriste o swanetše go boloka selalelo sa Morena gobane lentšu la Modimo le re: "Ge le eja senkgwa se le enwa senwelo se le kwalagatše lehu la Morena go fihlela A etla (1 Bakorente 11:26).
Seswantšho 5: Segole Sa Go Kgopela Se a Fodišwa
Ditiro 3:1 - 4:4
Tšatši le lengwe Petrose le Johana ba ile ba ya ntlong ya Modimo go rapela.
Mokgopedi o be a dutše mojako. O be a golofetše go tšwa tswalong a sa kgone go sepela. O ile a kgopela Petrose le Johana tšhelete.
Empa Petro a re go Yena, "Silvere le gauta (tšhelete) ga ke nayo, empa seo ke nago le sona ke a go fa. Ka leina la Jesu wa Nazaretha, sepela."
Gomme Petro a mo swara ke letsogo la go ja, a mo thuša go ema. Ka bjako maoto a gagwe le mesifan ya thoma go tia. A tsena ka kerekeng le Petro le Johana. O be a sepela a fofafofa a tumiša Modimo. E be e se Petrose yo a mo fodišitšego. Tumelo go Jesu le maatla a Modimo a Moyamokgethwa ke yona e mo fodišitšego. O amogetše mpho ya go phala tšhelete.
Seswantšho 6: Monna Le Mosadi Bao Ba Boletšego Maaka
Ditiro 4:32-36, 5:1-11
Monna wa go bitšwa Baraabas o ile rekiša tšhemo ya gagwe, gomme a fa kereke tšhelete gore e thuše badiidi. Monna le mosadi, Anania le Safira, ba gopola go dira se se swanago.
Empa Anania a fihla ye nngwe, a iphehlelayonale mosadi wa gagwe. A tliša seripa fela sa tšhelete go Petrose.
A fora Petrose a re ke tšhelete ka mo ka ga yona. Petrose a tseba gore o bolela maaka, bjalo a re go Anania, "Anania ke ka bakalang Sathane a tladitše pelo ya gago, gore o fore moyamokgethwa?
Ga o a fora motho, empa Modimo." Ka bjako Anania a wela fase a šetše a hwile.
Ba bangwe ba masogana ba mo rwalela ntle go yo mo moloka. Ka pela Safira a fihla gare. (Re mmona seswantšhong.)
O be a sa tsebe seo se diregilego go Anania. Safira le yena a fora Petro ka ga tšhelete. Ka go Petro a re go Yena, "Le kwane bjang go leka moya wa Morena? Bona! maoto a banna ba ba bolokilego monna wa gago a mojako, ba tla go tšeela ntle le wena." Ka bjako a wela fase dinaong tša Petrose a nwa. Re swanetše go fa bao ba hlokago empa ga ra swanela go fora Modimo le ge go ka ba bjang.
Gomme gopola, Modimo o tseba megopolo ye mebotse le ye mebe ya rena bohle.
Seswantšho 7: Stefane O a Bolawa
Ditiro 6:1 - 8:3
Bona! Batho ba bangwe ba babe ba pšhatla (bolaya) monna wa go bitšwa Stefane.
O šomile bjalo ka moetapele kerekeng, a thuša bahloki Jerusalema. A ruta Lentšu la Modimo ka sebete a dira le mehlolo ka maatla a Moyamokgethwa. BaJuda ba bangwe ba be ba le kgahlanong le yena. Ba mo iša kgolegong ba bolela bohlatse bja maaka ka yena bare o rogaka Modimo le go bolela kgahlanong le lentšu la Gagwe. Empa Stefane o be a sa tšhoga, gobane Modimo o be a mo file maatla ka moyamokgethwa wa Gagwe, gomme Stephen a botša baJuda bao gore ba bolayile Jesu yo a tlilego go fa batho bophelo bjo bo sa felego.
BaJuda ba ile ba befelwa ba mo ntšhetša ka ntle ga motse. Gona moo ba thoma go mo pšhatla ka maswika.
Ge ba le gare ba mo pšhatla yena are a rapela. "MorenaJesu, amogela moya waka."
Ge a ehwa a goeletša are, "Morena o seke wa ba balela sebe se!Batho bao ba begoba pšhatla Stephen, ba bea diaparo tša bona pele ga mohlankana wa MoJuda moetapele wo a bego a bitšwa Saulo. A (hlatsela) dumelela lehul la Stephen. Le Mamohia, bao ba ratago go hlompha Morena Jesu ba tla hlokofatšwa ke badira-dibe, empa Modimo le moya mokgethwa a ka se ke a ba tlogela, le ge batho ba ka ba bolaya.
Seswantšho 8: Mosepedi Wa Mo-Ithopia
Ditiro 8:4-8, 26-40
Saulo le ba bangwe manaba a baKriste bakereke ba thoma go hloriša badumedi Jerusalema mo ba bangwe ba ile ba tšaba motseng.
Monna wa go bitša Phillipi a ya mošate wa Samaria. Gona moo a botša batho ba bantši Ebangedi ka Jesu, gomme ba bantši ba dumela.
Gomme Modimo, ka morongwa, a botša Phillipi go yalešokeng tseleng ye e tšwago Jerusalema go ya Gaza. Phillipi a kwa Modimo.
Mo seswantšhong re bona monna yo bohlokwa kudu, go tšwa nageng ya Ethopia.
O be a sepela ka koloi ya gagwe. O be a bala lentšu la Modimo ka ga motho yo a bego a swanetše go hlokofatšwa a sa dira molato, empa Moithopia o be a sa kwešiši se.
Moya wa Modimo wa botša Phillipi go ya koloing, gomme Phillipi a kitimela go yona a kwa monna a bala.
Gomme a thoma go hlalošetša Moithopia ka ga Jesu yo Modimo a mo romilego.
Moithopia le yena o be a rata go latela Jesu. Ge a sepela le Phillipi a re go Phillipi, "Bona, mo ke meetse. Ke ka baka la ena ke sa kolobetšwe?"
Gomme Phillipi a kolobetša Moithopia yo a ilego a boela nageng ya gabo ka lethabo le legolo. Empa Phillipi a tšwela pele go rera Ebangedi motseng y mentši.
Bjalo ka Phillipi re swanetši go theetša gomme re botše ba bangwe ka Jesu, gore ba kgone go Motshepa le go ba le bophelo bjo bo sa felego.
Seswantšho 9: Pono Ya Petrose Ya Diphoofolo
Ditiro 10:9-18
Tšatši le lengwe Petrose a rotegela ntlong ya ka godimo, go yo rapela. (O ka bona Petrose seswantšhong a rapela.) Gona a thoma go kwa tlalo a nyaka se sengwe gore a je Ka nako yona yeo a bona pono e šele, go tšwa go Modimo.
A bona sephuthelwana se tswa legodimong, se na le diphoofo (diphedi) tša mehuta ka gare. Lentšu la re go Petro, "Tsoga Petro, hlaba o je."
Petro e be e le MoJuda gomme molao wa baJuda o be o re diphedi tšohle tše a di bonego di be di sa hlweka, ka baka leo di be di sa swanelwa go lewa.
Ka go Petro are, "Ruri Morena! Ga ke tsebe go ja se sengwe seo se sa hlwekago. Gomme lentšu la re; O se ke wa re seo se tšhila fetše, a se lokafaditšego ke Modimo. Se se ile sa boeletša makga a mararo gomme sephuthelwang seo sa tšeelwa legodimong. Ge Petro se a sa maketše gore Pono e ra go reng, batho ba bararo ba tsena ntlong ba mo lebelela. Lebelela seswantšhong se se latelago gomme o tla kgona go bona gore ke ka baka la eng ba tlile.
Seswantšho 10: Ebangebi Go Bathobotle
Ditiro 10:1-48
Ge Petro a fetša go rapela, batho ba bararo ba mo hwetša. Ba be ba etšwa metseng ye nngwe ba romilwe ke Cornelius. Cornelius e be e le moetapele wa madira a Roma yo a bego a rata go hlompha Modimo.
Morongwa wa Modimo o mmoditše gore a hwetše Petrose. BaJuda ba be ba tšea baRoma bjalo ka batho ba babe, empa Modimo a bontšha Petro ponong gore ga a swanela go bitša mongwe gore ga a hlweka. Modimo o amogela batho bohle go tšwa melokong yohle.Feelage ba mmoifago le go dira toka. Petro a sepela le banna go ya ntlong ya lešole la Mo Roma (Cornelius).
Cornelius a wela maotong a Petrose a mo rapela, empa Petrose a re go yena, "Emelela, Ke nna motho le nna. O mpileditše eng?" Cornelius a botša Petro ka ga Morongwa. Bjalo Petrose a botša. Cornelius ka Jesu, yo a utullago Modimo go batho (bontšhago batho gore Modimo o swana le eng).
Cornelius le lapa la gagwe ba dumela go Jesu, ba amogela Moya wa Modimo gomme ba thoma go ba bahlanka ba Jesu.
Modimo o rata batho bohle, go sa kgathalege polelo, moloko goba m mala wa lelhalo. Jesu ga a tla go phološa baJuda fela. O rata go fa bophelo bjo bo sa felego go batho bohle. O rata gore ditšhaba tšohle di mo tshepe le go mo direla.
Seswantšho 11: Petro Kgolegong
Ditiro 12:1-11
Kgoši Herode a thoma go hlomara balatedi ba Jesu (kereke ya BaKriste). A bolaya baApostola Jakobo, a iša Petro le baApostola ba bangwe kgolegong. Bošegong bjo bongwe Petro o be a robetše a tlemilwe gare ga baleti ba ba bedi.
Ka bjako morongwa a tšoša Petro are, "Tsoga ka pela!"
Ka bjako marala a wa. Alatela Morongwa ba tšwa kgolegong. Mojako wa tšhipi wa bulega ka noši gomme gwa se be le yo a ba thibelago. Petro o ile a nagana gore ke toro, go fihlela a fihla ka ntle gomme morongwa a nyamela.
Seswantšho 12: Petro Le Bagwera Ba Gagwe Ba Rapelago
Ditiro 12:12-19
Ge Petro a etšwa kgolegong, a leba ntlong ya Maria mmago yo mongwe wa baApostola. Bontši bja badumedi ba be ba la gona bošegong bjo. Ba be ba rapelela. Petro a kokota mojakong gomme modiredi wa mosetsana, wa go bitšwa Rhoda a ya go mmulela. Ge a e kwa lentšu le Petro a se ke a bula empa a kitima a botša ba bangwe.
"Petro o mojako."
Ba ile ba se kgolwe ba re go yena, "O hlakane mogopolo." Empa Petro a tšwela pele go kokota mojako. Ba bula ba mmona. Ba makala. Petro a ba botša ka mo Modimo a arabilego dithapelo tša bona ka go mo lokolla kgolegong.
Badumedi ba swanetše go dula ba kopanela go rapela. Modimo o kwa le go araba dithapelo tša bao ba dumelago Jesu.
Jesu o rile, "Ke a le botša, ge ba babedi ba lena mo lefaseng ba ka kwana ka se sengwe, se o ba se kgopelago se tla dirwa ke Ntate legodimong A direla lena. Gobane ge ba babedi goba ba bararo ba kopana ka leina laka, ke tla ba le bona gona moo.
Matseno
Mo diswantšhong re tla go botša ka motho wa go bitšwa Saulo. O be a le gona lehung la Stephen. Saulo o ile a ikemišetša go ya motseng wa ya go bitšwa Damascus. O be a rata go golega badumedi gona. Leetong go ile gwa direga (semaka) mohlolo.
Lebelela seswantšhong.
Seswantšho 13: Seetša Le Lentšu, Go Tšwa Legodimong
Ditiro 9:1-9
Seetša se segolo sa bonego go tšwa legodimong, gomme Saulo a wela fase. Lentšu la bolela go yena la re, "Saulo, Saulo o nhlomarelang?"Saulo a botšiša, "O mang Morena?"
Gomme lentšu la re: "Ke nna Jesu, Yo o mohlomerego."
Batho bao ba bego ba na le Saulo le bona ba kwa lentšu, empa ba se ba bona motho. Saulo a tsoga empa o be a le sefofu. Banna ba mo hlahla ka letsogo go ya motseng ya Damascus. Matsatšing a mararo Saulo o bile sefofu. A se je, le go nwa. Saulo o be a swere balatedi ba Jesu gampe. Modimo o kgona go fetola yo mongwe le yo mongwe. Theeletša seo se dirilego go tšwela pele.
Seswantšho 14: Saulo Wa Sefofu Le Ananias
Ditiro 9:10-20
Mo re bona Saulo wa sefofu ka ntlong motseng wa Damascus. Modimo a romela monna wa go bitšwa A nanias go yena. Anania e be e le modumedi le molatedi wa Jesu Kriste.
O be a tseba tše mpe tšeo Saulo a di dirilego badumedi Jerusalema. Le ge go le bjalo Anania o ile a hlompha Modimo a ya go Saulo.
Anania a re go Saulo, "Ngwanešo Saulo; Morena Jesu, Yo a bonagetšego go wena tseleng, ge o be o etla mo. O nthomile gore o bone gape, gomme o tlatšwe ka MoyaMokgethwa." Gomme Anania a bea diatla tša gagwe godimo ga Saulo, bofofu bja mo tlogela ka bjako. A amogela Moyamokgethwa go tšwa go Modimo gomme a kolobetšwa go bontšha badumedi gore bjale le yena ke molatedi wa Jesu.
Gomme Saulo a ya go baJuda a ba botša ka Jesu. Go swana le Anania re swanetše go hlompha Modimo gomme re se boife batho.
Gomme Modimo o tla re šomiša gobotša ba bangwe ka mo ba ka phološwago ka gona.
SESWANTŠHO 15: KEREKE YE E RAPELAGO E ROMELA “DIMIŠINARE” (“Boroniwa”)
Ditiro 11:25-26, 13:1-3
Motseng ya Antioch, sehlopha sa badumedi se be se kopane go tumiša Modimo. Sehlopha se e be e le sa kereke ya Antioch. Ba be ba bitšwa BaKriste. Saulo o ile a ya gona le Barnabas go ruta batho.
Tšatši le lengwe baetapele ba kereke ba Ikona ba rapela gammogo gomme moyamokogethwa wa bolela le bona ware, "Beelang Barnabas le Saulo ka thoko ka baka la mošomo wo ke ba biletšego wo na."
Modimo o be a nyaka gore Saulo le Barnabas ba ye go batho bao sa tsebego selo ka ga Jesu. O ka go bona Saulo le Barnabas ba khunamile mo seswantšhong.
Baetapele ba kereke ba ba bea matsogo, ba ba rapelela. Gomme ba romela Saulo le Barnabas go ruta batho Ebangedi ya Jesu Mafelong a kgole le Antioch.
Jesu o rile, "Sepelang lefaseng lohle le botše dibopša tšohle Ebangedi. (ditšaba, batho) (yo mongwe le yo mongwe)
Modimo O sa bitša batho dikerekeng gore tšwe ba yo bolela Ebangedi ya Gagwe go batho bohle. (KEREKE) badumedi ba swanetše go ba rapelela, go ba thekga ba ba romele ntle.
Seswantšho 16: Paulose O Ruta Ka Jesu
Ditiro 13:4-52
Saulo le Barnabas ba ya metseng ye dintši le metseng ye kgole. Nakong yona ye Saulo o be a bitšwa ka leina la gagwe le leswa Paulus. Ba kopana le batho ntlong ya go rapela ya baJuda, bjalo ka ge o bona seswantšhong gomme ba ba ruta, "Modimo wa baJuda o kgethile botatawešo a ba dira setšhaba se segolo. A ba fa paporofeta ba bagolo, baetapele le baruti. Ba botšwa ka yo a bego a swanetše go tla go ba phološa dibeng. Ke morena Jesu Kriste. Ge a tlile, bontši bja baJuda ga ba mo dumela. Ga ba kwešiša gore Yena ke mang gomme ga ba ka ba mo tumiša, Yo Modimo a bego a Mo romile.
Paulus le Barnabas ba ruta le gore le ge Jesu a sa ka a dira phoša, ba ile ba mmolaya.
Modimo o mo tsošitše bahung. A ka se ke a hwa gape.
Bjale mang le mang yo a beago tshepo ya gagwe go Jesu, o amogelego go Modimo gomme o tla dirwa yo a lokilego go Modimo. Empa bao ba dikadikago ba sega Dinnete tša Modimo ba tla otlwa ke Modimo.
Ba bangwe ba baJuda le batho ba bantši ba ditšhaba tše dingwe ba dumela molaetša, gomme dikereke tše dingwe tše dintši tša hlolega, empa ba bangwe ga ba ka ba dumela. Batho ba ka se dula ba dumela nako tšohle ge re ba botša ka Jesu. Empa Modimo o nyaka yo mongwe le yo mongwe a ekwa le go dumela Ebangedi ka Jesu, le go phološwa.
Seswantšho 17: Modimo O Boela O Etela Pele Paulus
Ditiro 16:6-10
Mengwageng ye e latelago Paulus a boela a etela dikereke tšeo. Asepela le banna ba se ba kae,re akaretša le monna wa go bitša Silas.
Ba be ba nyaka go ya nageng ya Bethaniya, empa Moya wa Jesu ga o a ka wa ba dumelela. Bošegong bjona bjoo Paulus a bona le pono.
Mo ponong a bona monna wa go tšwa nageng ya Macedonia yo a bego a re go yena, "Etla Macedonia o re thuše!"
Ka pela Paulus a tseba gore Modimo o mmiletša go ya Macedonia. Modimo o tla etela pele bao ba ratago go latela Jesu.
Ka dinako tše dingwe o itsebiša ka toro goba ka dipono, empa gantši Modimo o re laetša ka lentšu pukung ya Gagwe, elego Bibele. Badumedi ba swanetše go botšiša (kgopela) Modimo go se a ba etele pele go se sengwe le se sengwe seo ba se dirago.
Ba swanetše go mo tshepa go re A ba šupe tše gore ba mo hlomphe bjang ge a ba eteletše ka Moyamokgethwa wa Gagwe.
Seswantšho 18: Paulus Le Silas Tšhišinyegong Ya Lefase
Ditiro 16:16-35
Paulus le Silas ba theeletša Modimo gomme ba ya go Philipi Macedonia. Gona ba ruta batho ka Jesu.
Ka leina la Jesu ba raka moya o mobe go mosetsana. Se seile sa befediša batho ba bangwe gomme ba betha Paulus le Silas ba ba lahlela kgolegong.
Bošego gare ba be ba rapela, ba opela, ba tumiša Modimo gona kgolegong. Ka bjako gwa ba le tšhišinyego ya lefase. Mejako ya bulega, diketane tša kgolego tša bofo loga. Moleta kgolego a nagana gore bagolegwa ba tšhabile. O be a tšhogile kudu gomme a ba a nagana go ipolaya. Bjalo Paulus a bitša go yena, "O se ke wa ikgobatša, re gona ka moka mo."
Moleta kgolego a tšwa le bona a botšiša, "Banna, ke swanetše go dirang gore ke phološwe?"
Bona ba araba, "Dumela go Morena Jesu o tla phološwa wena le ba lapa la gago."
Moletakgolego le ba lapa la gagwe ba bea tshepo ya bona go Morena Jesu gomme ba ba le lethabo le legolo. Moletakgolego a hlokomelea Paulus le Silas gomme mesong ba lokollwa.
Ba sepela ba le ba ba lokologilego. Le ge go befile (go le bothata) re swanetše go tšwela pele go tumiša Modimo.
Ge re tshepa Modimo mmere obamela lentšu la Gagwe, gona re tla kgona go mo direla mo gongwe le mo gongwe mo re ka ba go gona.
Seswantšho 19: Paulus Le Altara Ya Modimo Wa Go Se Tsebje
Dirito 17:16-34
Motse mogolo wa Athen e be e tletše ka medimo e šele. (Ge batho ba dira selo gomme ba se rapela seo e ba modimo o šele.
Batho ba rapela medimo ye mentši ye e fapane fapanego. Mo seswantšhong Paulus o lebeletše aletareng. Mongwalo o lego mo go sona o re, "Go Modimo wa go se tsebjeng."
Batho ba Athen ba rata go tseba seo Paulus a bego a se ruta, Ke mo a itsego, "Batho ba Athen ke a bona gore le batho ba borapedi kudu. Ge ke sepela go dikologa mošate wa lena ke hweditše aletara e na le mantšu go Modimo wa go se tsebjeng." Ke rata go le botša ka Modimo yo, Yo le sa mo tsebego."
Paulus a ba botša ka Modimo wa Nnete Yo a dirilego tšohle. Ke Modimo wa legodimo le lefase. Ga a dule Tempeleng tša go dirwa ka matsago a batho. Paulus a ba botša ka gare ba ka ithuta go tseba Modimo Yo o tee wa Nnete mo go Morena Jesu, gomme ba bangwe ba ile ba dumela go Yena.
Jesu o a boya gape go ahlola bohle. Ke Mophološi a le tee.
Ga gona Modimo yo mongwe goba bodumedi bjo bo ka phološa batho dibeng tša bona. Bjalo ka Paulus are tshepegeng re dumele go Morena Jesu Kriste.
A nke re se tšhoge go botša batho ba bangwe ka Yesu, gore le bona ba kgone go mo direla.
Seswantšho 20: Paulus O Išwa Kgolegong
Ditiro 18:1-17
Bjalo ka ge o bona mo seswantšhong, Paulus o bothateng gape. O mošata wa Korente. Ga be go na le batho ba bantši ba babe Motseng wo.
BaJuda gona Korente ba be ba lwantšha Paulus, ka gobane o be a ba botša gore Jesu ke Kriste (Messiah). Bošegong bjo bongwe Morena Jesu a bolela le Paulus a re, "O seke wa tšhoga, tšwela pele go bolela, o se ke wa homola. Gobane ke na le wena gomme ga gona yo a tlogo go o hlomara le go hlokofatša gobane ke na le batho ba bantši mo mošate wo."
Bjalo Paulus a dula Korente mo a ilego a ruta batho, bontsi bja dumela molaetša wa gagwe. Empa baJuda bao ba bego ba le kgahlanong le yena ba ba na le mona. Ka tšatši le lengwe ba mo swara ba mo iša kgolegong. Ba be ba mmega ka la gore o ruta thuto yeo e fošagetšego. Le ge go le bjalo, tonagolo ga a ka a ba theetša, gomme a ba ntšha bohle kgolegong. Ka ntle ga kgolego baJuda ba bego ba le sehlogo ba betha moetapele wa baJuda yo le yena a bego a dumela go Jesu. Empa Paulus a tšhaba a sa gobala.
Ga ra swanela go ema go bolela ka Jesu, le ge ba bakgopo ba re lwantšha gobane Modimo o re tshepišitše go ba le badiredi ba gagwe ka nako tšohle.
Seswantšho 21: Mašole a Lwela Paulus Manabeng a Gagwe
Ditiro 21:1, 22:24
Paulus a goma go yo etela dikereke tše dimpsha tše di bego di ša tšo HLANGWA. A hlohleletša badumedi go tšwela pele go latela Jesu. Ba bangwe ba badumedi ba kgopela Paulus gore a se ye Jerusalema. Ba be ba tseba gore manaba a gagwe a be a le gona gomme a rata go mmolaya. Empa Paulus are, "Ke itokišeditše e sego fela go ya kgolegong, empa le go hwa Jerusalema ka baka la leina la Morena Jesu."
Ka pela ge Paulus a boetše Jerusalema, baJuda ba emaemiša batho kgahlanong le Paulus. Batho ba leka go mmLaya mokgetheng. Ba bangwe ba baRoma (masole) ba tloša Paulus moo sehlopheng sa go befelwa. Paulus a ema ka ntle ga mo go bego go na le mašole. A bolela le batho.
Ba thoma go goeletša, "mmolayeng! Ga a lokelwa go phela."
Mašole a ile a swanelwa ke go tšea Paulus a mo iša kgolegong go mo tšhabiša, bona. Paulus o be a sa tshabe go hwa. O be a tseba moputso wo mogolo wo o emetšego, bohle bao ba tshwenyegago ka baka la Jesu legodimong.
Seswantšho 22: Paulus O Rerela Batho Ba Bohlokwa (Tonakgolo, Kgoši Le Kgošigadi)
Ditiro 23:11, 25 - 26
Ba bangwe ba baJuda be be ba sa rata go bolaya Paulus. Empa Morena Jesu o be a iponagaditše go Paulus are, "Tia maatla! Bjalo ka ge o hlatsetše ka Nna Jerusalema, o swanetše go nhlatsela le mo Roma."
Baetapele ba baJuda be bega Paulus pele ga mmuši wa moRoma, ba mo iša go Agrippa kgoši ya baJuda. O ka kgona go ba bona bohle seswantšhong.
Paulus o be a sa tšhabe motho. A botša mmuši, kgoši le kgošigadi ka Jesu.
A ba botša ka moo Jesu A bonagetšego go yena a le tseleng go ya Damascus le ka moo a mo romilego go botša batho bohle Ebangedi ke gona.
Kgoši Agrippa o be a nyaka go dumela go Jesu. O be a tseba gore ga go se sebe seo Paulus a se dirilego.
Paulus a kgopela mookamedi wa Roma (o be a rata go ahlolwa ke mookamedi wa kgoro ya Roma).
Agrippa a dumelela Paulus go ya. Roma e be a le mošate wo mogolo wa lefase nakong yeo gomme musi wa moo o bea le bohlokwa, o be a dula gona. Modimo o be a na le lenaneo le bohlokwa ka Paulus. O na le lenaneo le bohlokwa ka yo mongwe le mongwe wa rena. Re hwetša lenaneo la Modimo la mophelo a rena lentšung la Gagwe. re swanetše go mo obamela.
Seswantšho 23: Modimo Le Paulus Bothateng Go Nwelela Ga Lesela-Watle
Ditiro 27:13-44
Mašole a tšea Paulus le dibofša tše dingwe ba iša Roma. Ba be ba swanetše go sepela ka lesela-watle le le nnyane tseleng. Matšatšing a lesomenne lesela-watle le be le le seemong sa go tšhoša sa moya.
Batho leselawatleng ba be ba gopola gore ba tla hlokofala. Morongwa wa Modimo a bolela le Paulus, "O se ke wa tšhoga, O swanetše go yo ema pele ga mookamedi. Modimo o tla boloka maphelo a lena bohle. Ka bjako lesela-watle la fihla kgauswi le naga gomme la thoma go ema meetseng a mannyane.
Batho ba fofela lewatleng. Ba bangwe ba be ba kgona go rutha, ba bangwe ba swarelela ditshiping tša leselawatle. Bohle ba tšwela ntle ga lewatle ba bolokegile.
Go tšwa go se re ithuta gore Modimo ge a na le mošomo wo a ratago go a tšweletša ka rena, o na le maatla go a go re sireletša mathateng ohle.
Seswantšho 24: E Paolose, Mogolegwa-Roma
Ditiro 28:16-31
Mo o bona Paulus Roma. O gona bile gona kgolegong mengwaga ye mebedi. O ile a dumelelwa go dula le Moroma (Lešole) go mo diša. O be a amogela bohle bao ba bego ba etla go mmona. O be a ba ruta ka mmušo wa Modimo le ka Morena Jesu. Paulus o ile a ngwala lengwalo go hlahlaleletsa Dikereke tšeo a ilego a di etela pele a ka swarwa. Mangwalo a gagwe ohle a Bibeleng gore batho bohle ba ithute ditsela tša Modimo.
Paulus o ile a hlomarwa kudu ka baka la leina la Jesu. Mabakeng a mantši o be a bethwa, le go thubja/pšhatlwa ka mabje, a e kwa tlala a hloka le bodulo. Mafelelong o ile a bolawa ke baRoma.
Empa Paulus lengwalong la gagwe la go ngwalelwa baRoma o ngwalentše badumedi bohle, "Ke kgotšwe gore ga go lehu, goba bophelo.....goba se sengwe mo hlolong ka moka se ka kgonago go re arogantšha le lerato la Modimo, leo le lego go Kriste Jesu, Morena wa rena."
Modimo o nea maatla go bohle bao ba dumelago, le go direla Morena le Mophološi Jesu Kriste. A nke re neeleng maphelo a rena go Morena Jesu. A re Mo direleng, re phatlalatse molaetša wa Gagwe, gore lefase lohle le kgone go tseba gore Jesu o nea bophelo bjo bo sa felego le Modimo.


text:
1
Kriste ke Modimo. Bohlatse bja Mokolobetši. Barutiwa ba pele ba Jesu
1Mathomong e a bego a le gona ke yena LENTŠU. Gomme yena LENTŠU o be a le go Modimo. Gomme yena LENTŠU e be e le Modimo. 2Ke yena a bego a le gona mathomong. 3Tšohle di dirilwe ke yena; mme go tše di dirilwego ga go se se sa kago sa dirwa ke yena. 4Bophelo bo be bo le mo go yena; mme bophelo bjoo e be e le sona seetša sa batho. 5Mme seetša seo se bonega leswiswing; fela, leswiswi ga la ka la se amogela.
6Go kile gwa tšwelela motho, e a romilwego ke Modimo; leina la gagwe ke Johane. 7O be a tlile go ba hlatse, a hlatsela seetša, gore batho ba dumele ka yena. 8E be e se yena seetša; se a se tletšego e be e le gore a be hlatse ya sona seetša. 9Seetšaetša sa go bonegela batho bohle ke yena Motlafaseng.
10O be a le gona lefaseng, mme lefase le dirilwe ke yena; gomme lefase ga la ka la mo tseba. 11A tla go tša gagwe; mme ba gagwe ga ba ka ba mo amogela. 12Fela, bohle ba ba mo amogetšego o ba neile maatla a go ba bana ba Modimo. Ke bao ba go dumela leina la gagwe. 13Ke bao ba sa kago ba tswalwa ka madi le ka nama le ka thato ya monna; ke bao ba go tswalwa ke Modimo.
14Me yena LENTŠU a ba nama, a tla a aga le rena; ra bogela letago la gagwe, letago la Motswalwaeši wa Tatagwe, Motlalakgaugeloletherešo.
15Johane o mo hlatsela a goelela a re: Ke yena yo ke mmoletšego ka re: E a ntlhatlamago, ke e a bego a nthakile pele gobane o be a le gona, nna ke sešo ka ba gona.
16Gomme mo go botlalo bja gagwe ke mo rena re amogetšego kgaugelo ka go gaugelwa. 17Gobane molao, batho ba o neilwe ka Moshe; ge e le kgaugelo le therešo ke tša go ba gona ka Jesu Kriste. 18Ga go e a bilego a bona Modimo le neng, wa go re bea seetšeng ke yena Morwamotswalwaeši, e a lego difarong tša Tatagwe.
19Bohlatse bja Johane šebo. Ke bja mohla Bajuda ba romile baperisita le Balefi, ba tla ba etšwa Jerusalema ba mmotšiša ba re: O mang?
20Johane o ipoletše, a se latole; a ipolela a re: Nna, ga se nna Kriste.
21Ba mmotšiša ba re: O eng gee? A o Eliya?
Yena a re: Ga se nna.
Ba re: A o yena moporofeta?
A fetola a re: Aowa!
22Bona ba napa ba re: O mang gee? Re tle re botše ba go re roma. O reng ge o ipolela?
23Johane a re: Ke lentšu la segoeledi lešokeng; ke re lokišang tsela ya Morena, bjalo ka ge moporofeta Jesaya a boletše.
24Ba ba romilwego bao, e be e le ba bafarisei. 25Ba mmotšiša ba re: Bjalo o reng o kolobetša ge o se Kriste, o se Eliya, O se yena Moporofeta?
26Johane a fetola a re: Nna ke kolobetša ka meetse. Fela, mo gare ga lena go eme yo le sa mo tsebego. 27Ke yena a tlago a etilwe pele ke nna, mola e le wa go ba gona pele ga ka, yo nna ke sa swanelago le go ka hunolla le lerala la seeta sa gagwe.
28Ditaba tše ke tša Bethabara, mošola wa noka ya Jorodane, mo Johane a bego a kolobetša gona.
29Ka la ka moswana Johane a bona Jesu a etla go yena; a re: Bonang Kwana ya Modimo e rwelego sebe sa lefase. 30Ke Yena eo ke mmoletšego ka re: Yo a ntlhatlamago ke e a nthakilego pele, gobane o be a le gona, nna ke sešo ka ba gona. 31Le nna ke be ke sa mo tsebe; fela tše nna ke tletšego tšona ka kolobetša ka meetse, ke gore yena a bonagale mo go Isiraele.
32Johane a mo hlatsela a re: Ke bone Moya o theoga legodimong o le bjalo ka leeba, wa tla wa dula o mo okametše. 33Le nna ke be ke sa mo tsebe. Fela, e a nthomilego go kolobetša ka meetse, o be a mpoditše a re: Yo o mmonago Moya o mo theogela, wa dula o mo okametše, ke yena wa go kolobetša ka Moya wo Mokgethwa. 34Gomme ke di bone ka bea bohlatse ka re: Yo ke yena Morwa-Modimo.
35Ka moso o mongwe Johane o be a eme a na le ba babedi ba barutiwa ba gagwe, 36A bona Jesu a itshepelela, a re: Bonang Kwana ya Modimo.
37Barutiwa ba babedi bao ba mo kwa a realo, ba latela Jesu. 38Jesu a retologa a ba bona ba mo latela, a ba botšiša a re: Le nyakang?
Bona ba re: Rabi, (ke go re: Moruti) o dula kae?
39Yena a re: Tlang le yo bona. Ba ya ba bona mo a dutšego. Mme tšatši leo ba hlwa ba na le yena. Nako e be e le ya lesome.
40E mongwe wa bona babedi bao ba go kwa Johane mme ba latela Jesu, e be e le Andrea, ngwanabo Simone Petro. 41Yena yo a thoma go hwetša Simone mogolwagwe, a mmotša a re: Re hweditše Mesia! (Ke go re Kriste.) 42A mo iša go Jesu.
Jesu a re go mmona, a re: Ke wena Simone Morwa-Jona; O tlo bitšwa ka la Kefase (ke go re Petro).
43Ka la ka moswana, Jesu ge a re ke ya Galilea, a hwetša Filipi; a bolela le yena a re: Ntatele. 44Filipi e be e le wa Betsaida, wa motse wa ga boAndrea le Petro. 45Filipi a hwetša Nathanaele, a mmotša a re: Yola, yo Moshe a ngwadilego tša gagwe le bona baporofeta, re mo hweditše; ke Jesu Morwa Josefa wa Natsaretha.
46Nathanaele a fetola a re: Se sebotse se se kago tšwa Natsaretha e ka bang?
Filipi a re: Tlaa o bone!
47Jesu a bona Nathanaele a etla go yena, a mmolela a re: Šo Moisiraele wa makgonthe, a se nago bomenetša.
48Nathanaele a mmotšiša a re: O ntsebela kae?
Jesu a re: Ke go bone Filipi a sešo a go bitša, o le moriting wa mogo.
49Nathanaele a fetola a re: Ke wena Morwa-Modimo; ke wena Kgoši ya Isiraele.
50Jesu a re: O dumela ka ge ke re ke go bone moriting wa mogo; o sa tlo bona tše di fetišago tšeo. 51A ba a re: Ruri, ruri, ke a le botša, go tloga bjalo le tlo bona legodimo le bulegile, barongwa ba Modimo ba hlatloga ba fologela go Morwamotho.